ai4bharat/Pralekha huggingface dataset:
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਸੈਕਟਰੀ, ਡੀਈਪੀਡਬਲਯੂਡੀ ਮਹਿਲਾ ਸਸ਼ਕਤੀਕਰਣ ਖ਼ਾਸ ਕਰ ਦਿਵਿਯਾਂਗ ਮਹਿਲਾਵਾਂ ਪ੍ਰਤੀ ਸਰਕਾਰ ਦੀ ਪ੍ਰਤਿਬੱਧਤਾ ਦੀ ਪੁਸ਼ਟੀ ਕਰਦਾ ਹੈ
ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰਾਲੇ ਦੇ ਦਿਵਿਯਾਂਗ ਸਸ਼ਕਤੀਕਰਣ ਵਿਭਾਗ ਨੇ ਅੱਜ ਨਵੀਂ ਦਿੱਲੀ ਦੇ ਅੰਤੋਦਯ ਭਵਨ ਵਿੱਚ ਵਿਭਾਗ ਦੇ ਕਾਨਫਰੰਸ ਰੂਮ ਵਿੱਚ ‘ਅੰਤਰਰਾਸ਼ਟਰੀ ਮਹਿਲਾ ਦਿਵਸ’ ਮਨਾਇਆ। ਪ੍ਰੋਗਰਾਮ ਦੀ ਪ੍ਰਧਾਨਗੀ ਦਿਵਿਯਾਂਗ ਸਸ਼ਕਤੀਕਰਣ ਵਿਭਾਗ ਦੀ ਸਕੱਤਰ, ਸ਼੍ਰੀਮਤੀ ਸ਼ਕੁੰਤਲਾ ਡੀ. ਗੈਮਲਿਨ ਨੇ ਕੀਤੀ ਅਤੇ ਵਿਭਾਗ ਦੀਆਂ ਮਹਿਲਾਵਾਂ ਨੇ ਇਸ ਵਿੱਚ ਹਿੱਸਾ ਲਿਆ । ਵਿਭਾਗ ਦੇ ਰਾਸ਼ਟਰੀ ਸੰਸਥਾਨਾਂ  ਦੀਆਂ ਮਹਿਲਾ ਕਰਮਚਾਰੀਆਂ ਨੇ ਵਰਚੁਅਲ ਤਰੀਕੇ ਨਾਲ ਪ੍ਰੋਗਰਾਮ ਵਿੱਚ ਹਿੱਸਾ ਲਿਆ। ਸ਼੍ਰੀਮਤੀ ਗੈਮਲਿਨ ਨੇ ਵੱਖ-ਵੱਖ ਖੇਤਰਾਂ ਵਿੱਚ ਮਹਿਲਾਵਾਂ ਦੀਆਂ ਉਪਲੱਬਧੀਆਂ ਲਈ ਉਨ੍ਹਾਂ ਨੂੰ ਵਧਾਈ ਦਿੱਤੀ । ਉਨ੍ਹਾਂ ਨੇ ਇਨ੍ਹਾਂ ਦੇ ਸਸ਼ਕਤੀਕਰਣ ਅਤੇ ਸਮਾਜ ਵਿੱਚ ਸਮਾਵੇਸ਼ ਦੇ ਪ੍ਰਤੀ ਸਰਕਾਰ ਦੀ ਪ੍ਰਤਿਬੱਧਤਾ ਦੀ ਪੁਸ਼ਟੀ ਕੀਤੀ । ਉਨ੍ਹਾਂ ਨੇ ਦਿਵਿਯਾਂਗ ਮਹਿਲਾਵਾਂ ਨੂੰ ਸਸ਼ਕਤ ਬਣਾਉਣ ‘ਤੇ ਜ਼ੋਰ ਦਿੱਤਾ ।
ਵਿਸ਼ੇਸ਼ ਰੂਪ ਨਾਲ ਦਿਵਿਯਾਂਗ ਮਹਿਲਾਵਾਂ ਬਾਰੇ ਚਰਚਾ ਕਰਦੇ ਹੋਏ ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਦਾ ਸੰਵਿਧਾਨ ਪੁਰਸ਼ਾਂ ਅਤੇ ਮਹਿਲਾਵਾਂ ਦੀ ਸਮਾਨਤਾ ਦੀ ਗਾਰੰਟੀ ਦਿੰਦਾ ਹੈ। ਇਸੇ ਪ੍ਰਕਾਰ, ਦਿਵਿਯਾਂਗ ਵਿਅਕਤੀ ਅਧਿਕਾਰ ਅਧਿਨਿਯਮ , 2016 ਸੁਨਿਸ਼ਚਿਤ ਕਰਦਾ ਹੈ ਕਿ ਮਹਿਲਾਵਾਂ ਸਹਿਤ ਦਿਵਿਯਾਂਗ ਵਿਅਕਤੀ ਦੂਸਰਿਆਂ ਦੇ ਸਮਾਨ ਆਪਣੇ ਅਧਿਕਾਰਾਂ ਦਾ ਉਪਯੋਗ ਕਰਨ ਅਤੇ ਇਹ ਅਧਿਨਿਯਮ ਸਾਰੇ ਪ੍ਰਕਾਰ ਦੇ ਭੇਦਭਾਵ ‘ਤੇ ਰੋਕ ਲਗਾਉਂਦਾ ਹੈ । ਸਖ਼ਤ ਸਜਾ, ਕੇਂਦਰ ਅਤੇ ਰਾਜ ਪੱਧਰ ‘ਤੇ ਦਿਵਿਯਾਂਗ ਵਿਅਕਤੀਆਂ ਲਈ ਚੀਫ਼ ਕਮਿਸ਼ਨਰਾਂ ਅਤੇ ਰਾਜਾਂ ਵਿੱਚ ਕਮਿਸ਼ਨਰਾਂ ਅਤੇ ਜ਼ਿਲ੍ਹਾ ਪੱਧਰ ਕਮੇਟੀਆਂ ਦੇ ਨਾਲ ਤੁਰੰਤ ਸੁਣਵਾਈ ਅਤੇ ਨਿਵਾਰਨ ਤੰਤਰ ਲਈ ਵਿਸ਼ੇਸ਼ ਅਦਾਲਤਾਂ ਦੇ ਲਿਹਾਜ਼ ਲਈ ਇਸ ਕਾਨੂੰਨ ਦੇ ਮਜ਼ਬੂਤ ਸੁਰੱਖਿਆ ਉਪਾਅ ਹਨ।
ਸਕੱਤਰ ਨੇ ਕਿਹਾ ਕਿ ਮੰਤਰਾਲੇ ਦੁਆਰਾ ਪ੍ਰਮੁੱਖ ਯੋਜਨਾਵਾਂ ਚਲਾਈਆਂ ਜਾ ਰਹੀਆਂ ਹਨ ਜੋ ਮਹਿਲਾਵਾਂ ਸਹਿਤ ਦਿਵਿਯਾਂਗ ਵਿਅਕਤੀਆਂ ਨੂੰ ਲਾਭ ਉਪਲੱਬਧ ਕਰਵਾਉਂਦੇ ਹਨ। ਇਨ੍ਹਾਂ ਵਿੱਚ ਐੱਡਸ ਐਂਡ ਅਪਲਾਈਂਸ ਸਕੀਮ, ਸਕਾਲਰਸ਼ਿਪ, ਸੁਗਮਯ ਭਾਰਤ ਅਭਿਯਾਨ, ਸਰਕਾਰੀ ਖੇਤਰ ਵਿੱਚ ਕੌਸ਼ਲ ਵਿਕਾਸ ਅਤੇ ਰੋਜ਼ਗਾਰ ਲਈ ਰਾਸ਼ਟਰੀ ਕਾਰਜ ਯੋਜਨਾ ਸ਼ਾਮਿਲ ਹਨ। ਰਾਸ਼ਟਰੀ ਵਿਕਲਾਂਗ ਵਿੱਤ ਅਤੇ ਵਿਕਾਸ ਨਿਗਮ ਦਿਵਿਯਾਂਗ ਵਿਅਕਤੀਆਂ ਦੁਆਰਾ ਆਮਦਨ ਸਿਰਜਣ ਇਕਾਈ ਦੀ ਸਥਾਪਨਾ ਲਈ ਰਿਆਇਤੀ ਕਾਰਜ ਦੇ ਰੂਪ ਵਿੱਚ ਵਿੱਤੀ ਸਹਾਇਤਾ ਦੀ ਪੇਸ਼ਕਸ਼ ਕਰਦਾ ਹੈ। ਸਵੈ- ਰੋਜ਼ਗਾਰ ਯੋਜਨਾਵਾਂ ਲਈ ਦਿਵਿਯਾਂਗ ਮਹਿਲਾਵਾਂ ਨੂੰ ਵਿਆਜ ਦਰ ‘ਤੇ 1% ਦੀ ਛੋਟ ਦੀ ਆਗਿਆ ਦਿੱਤੀ ਜਾਂਦੀ ਹੈ। ਪਿਛਲੇ ਪੰਜ ਸਾਲਾਂ ਦੇ ਦੌਰਾਨ 12,959 ਦਿਵਿਯਾਂਗ ਮਹਿਲਾਵਾਂ ਨੂੰ ਕੁੱਲ 102.35 ਕਰੋੜ ਰੁਪਏ ਦਾ ਕਰਜ਼ਾ ਦਿੱਤਾ ਜਾ ਚੁੱਕਿਆ ਹੈ। ਪਿਛਲੇ ਪੰਜ ਸਾਲਾਂ ਦੇ ਦੌਰਾਨ 3.23 ਲੱਖ ਦਿਵਿਯਾਂਗ ਮਹਿਲਾਵਾ ਨੇ ਐੱਡਸ ਐਂਡ ਅਪਲਾਈਂਸ ਪ੍ਰਾਪਤ ਕੀਤੇ, ਇਸ ਮਿਆਦ ਦੇ ਦੌਰਾਨ 27,431 ਦਿਵਿਯਾਂਗ ਮਹਿਲਾਵਾਂ ਨੇ ਕੌਸ਼ਲ ਸਿਖਲਾਈ ਪ੍ਰਾਪਤ ਕੀਤੀ। ਕੁੱਲ ਵਿਦਿਆਰਥੀਆਂ ਦਾ 50% ਸਥਾਨ ਮੈਟ੍ਰਿਕ ਤੋਂ ਪਹਿਲਾਂ, ਮੈਟ੍ਰਿਕ ਦੇ ਬਾਅਦ, ਉੱਚ ਵਰਗ ਸਿੱਖਿਆ ਲਈ ਅਤੇ 30% ਸਥਾਨ ਵਿਦਿਆਰਥੀਆਂ ਲਈ ਰਾਸ਼ਟਰੀ ਵਿਦੇਸ਼ੀ ਵਿਦਿਆਰਥੀ ਲਈ ਰਾਖਵੇ ਕੀਤੇ ਗਏ ਹਨ । ਹੁਣੇ ਤੱਕ 43,019 ਵਿਦਿਆਰਥੀਆਂ ਲਾਭਾਂਵਿਤ ਹੋ ਚੁੱਕੇ ਹਨ।
ਉਨ੍ਹਾਂ ਨੇ ਜਾਣਕਾਰੀ ਦਿੱਤੀ ਕਿ ਮੰਤਰਾਲਾ ਦਿਵਿਯਾਂਗਤਾ ਦੀ ਮਾਤਰਾ ਘਟਾਉਣ ਲਈ ਆਰੰਭਿਕ ਜਾਂਚ ਅਤੇ ਪੁਨਰਵਾਸ ਲਈ ਰਾਸ਼ਟਰੀ ਸੰਸਥਾਨਾਂ ਅਤੇ ਕੰਪੋਜਿਟ ਰੀਜਨਲ ਸੈਂਟਰਾਂ ‘ਤੇ ਅਰਲੀ ਇੰਟਰਵੈਂਸ਼ਨ ਸੈਂਟਰ ਸਥਾਪਤ ਕਰਨ ਦੀ ਪ੍ਰਕਿਰਿਆ ਵਿੱਚ ਹੈ। ਇਸ ਤੋਂ ਬੱਚਿਆਂ ਅਤੇ ਮਾਤਾਵਾਂ ਅਤੇ ਸਮੁਦਾਏ ਨੂੰ ਕਾਫ਼ੀ ਰਾਹਤ ਮਿਲੇਗੀ । ਉਨ੍ਹਾਂ ਨੇ ਮਹਿਸੂਸ ਕੀਤਾ ਕਿ ਅੱਗੇ ਆਉਣ ਵਾਲੇ ਸਾਲਾਂ ਵਿੱਚ ਅਧਿਕ ਤੋਂ ਅਧਿਕ ਦਿਵਿਯਾਂਗ ਮਹਿਲਾਵਾਂ ਜੀਵਨ ਦੇ ਸਾਰੇ ਖੇਤਰਾਂ- ਚਾਹੇ ਉਹ ਸਰਕਾਰੀ, ਨਿਜੀ ਖੇਤਰ , ਕਲਾ, ਸੱਭਿਆਚਾਰਕ ਅਤੇ ਖੇਡ ਨਾਲ ਜੁੜੀਆਂ ਹੋਣ, ਦੇਸ਼ ਦੀ ਤਰੱਕੀ ਵਿੱਚ ਬਹੁਤ ਅਧਿਕ ਯੋਗਦਾਨ ਦੇਣਗੀਆਂ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਡਾ. ਹਰਸ਼ ਵਰਧਨ ਨੇ ਸਿਹਤ ਅਤੇ ਊਰਜਾ ਦੇ ਐਕਸ਼ਨ ਪਲੇਟਫਾਰਮ ਤੇ ਵਿਸ਼ਵ ਸਿਹਤ ਸੰਗਠਨ ਦੇ ਉੱਚ ਪੱਧਰੀ ਗੱਠਜੋੜ ਨੂੰ ਸੰਬੋਧਨ ਕੀਤਾ
ਕਾਰਬਨ ਦੀ ਘੱਟ ਨਿਕਾਸੀ ਅਤੇ ਸਰਬਪੱਖੀ ਵਾਧੇ ਦੇ ਆਰਥਿਕ ਵਿਕਾਸ ਦੇ ਇੱਕ ਨਵੇਂ ਮਾਡਲ ਦੀ ਅਗਵਾਈ ਲਈ ਭਾਰਤ ਦੀ ਵਿਲੱਖਣ ਸਥਿਤੀ ਉੱਤੇ ਜ਼ੋਰ ਦਿੱਤਾ
“ਭਾਰਤ ਦੀ ਮਾਨਵ ਕੇਂਦ੍ਰਿਤ ਪਹੁੰਚ ਵਿਸ਼ਵ ਵਿਆਪੀ ਭਲਾਈ ਲਈ ਤਾਕਤ ਵਿੱਚ ਕਈ ਗੁਣਾਂ ਵਾਧਾ ਕਰਨ ਵਾਲੀ ਹੋ ਸਕਦੀ ਹੈ”: ਡਾ. ਹਰਸ਼ ਵਰਧਨ
ਕੇਂਦਰੀ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰੀ ਡਾ. ਹਰਸ਼ ਵਰਧਨ ਨੇ ਕੱਲ ਰਾਤ ਇਥੇ ਵਿਸ਼ਵ ਸਿਹਤ ਸੰਗਠਨ ਦੀ ਸਿਹਤ ਅਤੇ ਊਰਜਾ ਦੇ ਐਕਸ਼ਨ ਪਲੇਟਫਾਰਮ ਦੇ ਵਿਸ਼ਵ ਪੱਧਰੀ ਗਠਜੋੜ ਦੀ ਪਹਿਲੀ ਬੈਠਕ ਨੂੰ ਵੀਡੀਓ ਕਾਨਫਰੰਸ ਰਾਹੀਂ ਡਿਜੀਟਲ ਰੂਪ ਵਿੱਚ ਸੰਬੋਧਿਤ ਕੀਤਾ। ਬੈਠਕ ਵਿਚ ਕਈ ਸ਼ਖਸੀਅਤਾਂ ਅਤੇ ਰਾਸ਼ਟਰੀ ਮੁਖੀਆਂ ਅਤੇ ਵੱਖ-ਵੱਖ ਹਿੱਸੇਦਾਰਾਂ ਦੇ ਨੁਮਾਇੰਦਿਆਂ, ਜਿਵੇਂ ਕਿ ਵਰਲਡ ਬੈਂਕ, ਯੂਐਨਡੀਪੀ, ਯੂਐਨਐਚਆਰਸੀ, ਅੰਤਰਰਾਸ਼ਟਰੀ ਨਵਿਆਉਣ ਯੋਗ ਊਰਜਾ ਏਜੰਸੀ  ਆਦਿ ਨੇ ਹਿਸਾ ਲਿਆ ।
ਉਨ੍ਹਾਂ ਦਾ ਸੰਬੋਧਨ ਹੇਠ ਲਿਖਿਆ ਹੈ :
ਵਿਸ਼ਵ ਅਜੇ ਵੀ ਕੋਵਿਡ -19 ਦੇ ਇੱਕ ਬੇਮਿਸਾਲ ਖਤਰੇ ਦੀ ਮਾਰ ਝੱਲ ਰਿਹਾ ਹੈ ਜਿਸ ਨੇ ਸਰਕਾਰਾਂ ਅਤੇ ਨਾਗਰਿਕਾਂ ਨੂੰ ਮਨੁੱਖੀ ਜਾਨਾਂ ਦੀ ਰਾਖੀ ਅਤੇ ਵਿਸ਼ਵ ਭਰ ਵਿੱਚ ਬਿਮਾਰੀਆਂ ਨੂੰ ਘਟਾਉਣ ਲਈ ਅਸਾਧਾਰਣ ਕਦਮ ਚੁੱਕਣ ਲਈ ਮਜਬੂਰ ਕੀਤਾ ਹੈ। ਮਹਾਮਾਰੀ ਅਤੇ ਇਸ ਦੇ ਪ੍ਰਬੰਧਨ ਲਈ ਬਹੁਤੇਰੇ ਯਤਨਾਂ ਨੇ ਵੱਖ-ਵੱਖ ਸੈਕਟਰਾਂ ਵਿਚ ਸਮੂਹਕ ਅੰਤਰ-ਨਿਰਭਰਤਾ ਨੂੰ ਦੁਹਰਾਇਆ ਹੈ। ਇਸ ਗੱਲ ਤੇ ਵੀ ਜ਼ੋਰ ਦਿੱਤਾ ਗਿਆ ਹੈ ਕਿ ਸਾਰੇ ਹੀ ਸੈਕਟਰਾਂ ਵਿੱਚ ਸਾਡੀਆਂ ਨੀਤੀਆਂ ਯਕੀਨੀ ਤੌਰ ਤੇ ਅੰਤਰ ਗਠਜੋੜ ਦੀ ਝਲਕ ਦਿਖਾਉਣ ਤਾਂ ਜੋ ਪ੍ਰਭਾਵਸ਼ਾਲੀ ਅਤੇ ਨਿਰੰਤਰ ਸੇਵਾ ਡਿਲੀਵਰੀ ਨੂੰ ਸੁਨਿਸ਼ਚਿਤ ਕੀਤਾ ਜਾ ਸਕੇ।
ਸਾਡੀ ਸਰਕਾਰ ਵੱਲੋਂ ਜਲਵਾਯੂ ਪਰਿਵਰਤਨ ਅਤੇ ਮਨੁੱਖੀ ਸਿਹਤ ਬਾਰੇ ਕੌਮੀ ਐਕਸ਼ਨ ਪਲਾਨ ਨਾਮਕ ਇੱਕ ਮਾਹਰ ਸੰਸਥਾ, ਮਨੁੱਖੀ ਸਿਹਤ ਉੱਤੇ ਜਲਵਾਯੂ ਪਰਿਵਰਤਨ ਦੇ ਪ੍ਰਭਾਵਾਂ ਬਾਰੇ ਆਮ ਲੋਕਾਂ, ਸਿਹਤ ਸੰਭਾਲ ਪ੍ਰੋਵਾਈਡਰਾਂ ਅਤੇ ਨੀਤੀ ਨਿਰਮਾਤਾਵਾਂ ਵਿੱਚ ਜਾਗਰੂਕਤਾ ਪੈਦਾ ਕਰਨ ਦੇ ਕਈ ਉਦੇਸ਼ਾਂ ਨਾਲ ਗਠਿਤ ਕੀਤੀ ਗਈ ਸੀ। ਇਸ ਰਾਸ਼ਟਰੀ ਮਾਹਰ ਸਮੂਹ ਨੇ ਹਾਲ ਹੀ ਵਿੱਚ ਅਪ੍ਰੈਲ 2021 ਵਿੱਚ ਆਪਣੀ ਪਛਾਣ ਜਲਵਾਯੂ ਸੰਬੰਧੀ ਸੰਵੇਦਨਸ਼ੀਲ ਬਿਮਾਰੀਆਂ ਅਤੇ ‘ਇੱਕ ਸਿਹਤ’ ਤੇ ਵਿਸ਼ੇ ਵਿਸ਼ੇਸ਼ ਸਿਹਤ ਕਾਰਜ ਯੋਜਨਾਵਾਂ ਸ਼ਾਮਲ ਕਰਨ ਲਈ ਆਪਣੀ ਰਿਪੋਰਟ ਸੌਂਪੀ ਹੈ।
“ਗ੍ਰੀਨ ਅਤੇ ਜਲਵਾਯੂ ਲਚਕੀਲੀਆਂ ਸਿਹਤ ਸੰਭਾਲ ਸਹੂਲਤਾਂ” ਦੇ ਸੰਦਰਭ ਵਿਚ, ਭਾਰਤ ਸਾਲ 2017 ਵਿਚ ਮਾਲੇ ਐਲਾਨਨਾਮੇ ਦਾ ਹਸਤਾਖਰੀ ਬਣਿਆ ਸੀ ਅਤੇ ਜਲਵਾਯੂ ਦੀ ਕਿਸੇ ਵੀ ਘਟਨਾ ਦਾ ਟਾਕਰਾ ਕਰਨ ਦੇ ਯੋਗ ਹੋਣ ਲਈ ਜਲਵਾਯੂ ਲਚਕੀਲੀਆਂ ਸਿਹਤ ਸੰਭਾਲ ਸਹੂਲਤਾਂ ਨੂੰ ਉਤਸ਼ਾਹਤ ਕਰਨ ਲਈ ਸਹਿਮਤ ਹੋਇਆ ਸੀ। ਭਾਰਤ ਅੱਜ ਘੱਟ ਕਾਰਬਨ ਦੀ ਘੱਟ ਨਿਕਾਸੀ ਅਤੇ ਸਰਬਪੱਖੀ ਵਾਧੇ ਦੇ ਆਰਥਿਕ ਵਿਕਾਸ ਦੇ ਨਵੇਂ ਮਾਡਲ ਦਾ ਪਾਇਨੀਅਰ ਬਣਨ ਦੀ ਇਕ ਵਿਲੱਖਣ ਸਥਿਤੀ ਵਿਚ ਹੈ, ਜਿੱਥੇ ਸਰਵ ਵਿਆਪਕ ਸਿਹਤ ਕਵਰੇਜ ਦੀ ਪ੍ਰਾਪਤੀ ਵੀ ਇਕ ਮੁੱਖ ਫ਼ੈਸਲਾਕੁਨ ਫੈਕਟਰ ਹੈ।
ਸਾਡਾ ਵਿਸ਼ਵਾਸ ਹੈ ਕਿ ਸਿਹਤ ਅਤੇ ਊਰਜਾ ਦੇ ਖੇਤਰਾਂ ਦੀ ਸਮਰੱਥਾ ਨੂੰ ਮਜ਼ਬੂਤ ਕਰਨ ਲਈ ਸਰੋਤਾਂ ਨੂੰ ਜੁਟਾਉਣ ਲਈ ਦ੍ਰਿੜ ਰਾਜਨੀਤਿਕ ਅਤੇ ਵਿੱਤੀ ਵਚਨਬੱਧਤਾ ਨੂੰ ਪ੍ਰਦਰਸ਼ਿਤ ਕਰਨਾ ਸਮੇਂ ਦੀ ਲੋੜ ਹੈ। ਜਿਵੇਂ ਹੀ ਰਾਸ਼ਟਰ ਕੋਵਿਡ-19 ਤੋਂ ਬਾਅਦ ਦੀ ਤਿਆਰੀ ਵਿੱਚ ਹਨ, ਇਹ ਗਲੋਬਲ ਰੀਸੈਟ ਲਈ ਇੱਕ ਬਹੁਤ ਵੱਡਾ ਮੌਕਾ ਹੈ। ਉਤਸ਼ਾਹੀ ਮਹੱਤਵਪੂਰਣ ਗ੍ਰੀਨ ਯੋਜਨਾਵਾਂ ਦੇਸ਼ਾਂ ਨੂੰ ਉਨ੍ਹਾਂ ਦੀ ਆਰਥਿਕਤਾ ਨੂੰ ਮੁੜ ਤੋਂ ਸਥਾਪਿਤ ਕਰਨ ਵਿੱਚ ਸਹਾਇਤਾ ਕਰਨਗੀਆਂ, ਜਦੋਂ ਉਨ੍ਹਾਂ ਵੱਲੋਂ ਊਰਜਾ ਪਰਿਵਰਤਨ ਨੂੰ ਮਜਬੂਤੀ ਦਿੱਤੀ ਜਾਵੇਗੀ। ਮੈਨੂੰ ਭਰੋਸਾ ਹੈ ਕਿ ਇਸ ਗੱਠਜੋੜ ਸਮੂਹ ਦਾ ਸਹਿਯੋਗ ਅਤੇ ਸਮੂਹਕ ਕਾਰਵਾਈ ਹਰਿਆਲੀ ਭਰਪੂਰ ਅਤੇ ਸਿਹਤਮੰਦ ਪਲੈਨੇਟ ਹਾਸਲ ਕਰਨ ਵਿੱਚ ਸਹਾਇਤਾ ਕਰੇਗੀ।
---------------------------
ਐਮ.ਵੀ.
(Visitor Counter : 145
ਬਿਜਲੀ ਮੰਤਰਾਲਾ
ਕੇਂਦਰੀ ਬਿਜਲੀ ਮੰਤਰੀ ਨੇ ਐੱਨਟੀਪੀਸੀ ਦੀ ਸੀਐੱਸਆਰ ਯੋਜਨਾ ਦੇ ਤਹਿਤ ਆਈਜੀਆਈਐੱਮਐੱਸ, ਪਟਨਾ ਦੇ ਲਈ ਚਾਰ ਏਐੱਲਐੱਸ ਐਂਬੁਲੈਂਸ ਨੂੰ ਝੰਡੀ ਦਿਖਾ ਰਵਾਨਾ ਕੀਤਾ
ਕੇਂਦਰੀ ਬਿਜਲੀ ਤੇ ਨਵੀਂ ਤੇ ਨਵਿਆਉਣਯੋਗ ਊਰਜਾ ਮੰਤਰੀ ਸ਼੍ਰੀ ਆਰ. ਕੇ. ਸਿੰਘ ਨੇ ਅੱਜ ਐੱਨਟੀਪੀਸੀ ਦੇ ਸੀਐੱਸਆਰ ਅਨੁਦਾਨ ਦੇ ਤਹਿਤ ਇੰਦਰਾ ਗਾਂਧੀ ਇੰਸਟੀਟਿਊਟ ਆਵ੍ ਮੈਡੀਕਲ ਸਾਇੰਸਿਜ਼ , ਪਟਨਾ ਦੇ ਲਈ ਚਾਰ ਹਾਈ-ਟੈੱਕ ਐਂਬੁਲੈਂਸਾਂ ਨੂੰ ਹਰੀ ਝੰਡੀ ਦਿਖਾ ਕੇ ਰਵਾਨਾ ਕੀਤਾ। ਆਈਜੀਆਈਐੱਮਐੱਸ ਪ੍ਰਸ਼ਾਸਨਿਕ ਦਫਤਰ ਪਰਿਸਰ ਵਿੱਚ ਆਯੋਜਿਤ ਇੱਕ ਸਮਾਰੋਹ ਵਿੱਚ ਆਈਜੀਆਈਐੱਮਐੱਸ ਦੇ ਮੈਡੀਕਲ ਸੁਪਰੀਂਟੈਂਡੈਂਟ ਡਾ. ਮਨੀਸ਼ ਮੰਡਲ ਨੂੰ ਚਾਬੀਆਂ ਸੌਂਪੀਆਂ ਗਈਆਂ। ਸਮਾਰੋਹ ਵਿੱਚ ਕੇਂਦਰੀ ਊਰਜਾ ਮੰਤਰੀ ਸ਼੍ਰੀ ਸਿੰਘ ਦਿੱਲੀ ਤੋਂ ਵਰਚੁਅਲ ਮੋਡ ਦੇ ਮਾਧਿਅਮ ਨਾਲ ਸ਼ਾਮਲ ਹੋਏ, ਜਦੋਂ ਕਿ ਊਰਜਾ ਮੰਤਰੀ, ਬਿਹਾਰ ਸ਼੍ਰੀ ਬਿਜੇਂਦ੍ਰ ਪ੍ਰਸਾਦ ਯਾਦਵ ਅਤੇ ਸਿਹਤ ਮੰਤਰੀ, ਬਿਹਾਰ ਸ਼੍ਰੀ ਮੰਗਲ ਪਾਂਡੇ ਪ੍ਰੋਗਰਾਮ ਵਿੱਚ ਹਾਜਰ ਸਨ।
ਇਸ ਅਵਸਰ ‘ਤੇ ਸ਼੍ਰੀ ਆਰ ਕੇ ਸਿੰਘ ਨੇ ਕਿਹਾ ਕਿ ਐੱਨਟੀਪੀਸੀ ਦੁਆਰਾ ਆਈਜੀਆਈਐੱਮਐੱਸ, ਪਟਨਾ ਨੂੰ ਚਾਰ ਏਐੱਲਐੱਸ ਐਂਬੁਲੈਂਸ ਸੌਂਪਨਾ, ਸੀਐੱਸਆਰ ਦੇ ਤਹਿਤ ਸਰਵਸ਼੍ਰੇਸ਼ਠ ਕਾਰਜ ਨੂੰ ਦਰਸਾਉਂਦਾ ਹੈ ਤੇ ਅਸੀਂ ਬਿਹਾਰ ਰਾਜ ਨੂੰ ਲਗਾਤਾਰ ਅਤੇ ਸਰਗਰਮ ਤੌਰ ‘ਤੇ ਸਮਰਥਨ ਦੇ ਰਹੇ ਹਨ। ਪਿਛਲੇ ਚਾਰ ਵਰ੍ਹਿਆਂ ਵਿੱਚ, ਐੱਨਟੀਪੀਸੀ ਨੇ ਸੀਐੱਸਆਰ ਦੇ ਤਹਿਤ ਬਿਹਾਰ ਰਾਜ ਵਿੱਚ 321 ਕਰੋੜ ਰੁਪਏ ਤੋਂ ਅਧਿਕ ਦੀ ਧਨਰਾਸ਼ੀ ਖਰਚ ਕੀਤੀ ਹੈ।
ਸ਼੍ਰੀ ਸਿੰਘ ਨੇ ਕਿਹਾ ਕਿ ਆਈਜੀਆਈਐੱਮਐੱਸ, ਪਟਨਾ ਨੂੰ 10 ਐਂਬੁਲੈਂਸ ਪਹਿਲਾਂ ਹੀ ਸੌਂਪੀਆਂ ਜਾ ਚੁੱਕੀਆਂ ਹਨ ਅਤੇ ਬਿਹਾਰ ਸਰਕਾਰ ਦੇ ਅਨੁਰੋਧ ‘ਤੇ ਉਨ੍ਹਾਂ ਨੂੰ ਆਸ਼ਵਾਸਨ ਦਿੱਤਾ ਕਿ ਦੋ ਹੋਰ ਐਂਬੁਲੈਂਸਾਂ ਪ੍ਰਦਾਨ ਕੀਤੀਆਂ ਜਾਣਗੀਆਂ ਤੇ ਇਸ ਪ੍ਰਕਾਰ ਆਈਜੀਆਈਐੱਮਐੱਸ, ਪਟਨਾ ਦੇ ਲਈ ਕੁੱਲ 15 ਐਂਬੁਲੈਂਸਾਂ ਦਿੱਤੀਆਂ ਜਾਣਗੀਆਂ।
ਉਨ੍ਹਾਂ ਨੇ ਰਾਜ ਵਿੱਚ ਸਿਹਤ ਖੇਤਰ ਨੂੰ ਮਜ਼ਬੂਤ ਕਰਨ ਦੇ ਲਈ ਐੱਨਟੀਪੀਸੀ ਅਤੇ ਰਾਜ ਦੇ ਸਿਹਤ ਵਿਭਾਗ ਦੇ ਪ੍ਰਯਤਨਾਂ ਦੀ ਸ਼ਲਾਘਾ ਕਰਦੇ ਹੋਏ ਕਿਹਾ ਕਿ ਕਾਰਜ ਰਾਜ ਦੇ ਲੋਕਾਂ ਦੀ ਪ੍ਰਗਤੀ ਤੇ ਕਲਿਆਣ ਦੇ ਲਈ ਹਨ ਅਤੇ ਭਵਿੱਖ ਵਿੱਚ ਵੀ ਇਸ ਤਰ੍ਹਾਂ ਦੇ ਪ੍ਰਯਤਨ ਜਾਰੀ ਰਹਿਣਗੇ।
80 ਲੱਖ ਦੀ ਲਾਗਤ ਨਾਲ ਨਿਰਮਿਤ ਅਤਿਆਧੁਨਿਕ ਐਂਬੁਲੈਂਸ, ਐਡਵਾਂਸ ਲਾਈਫ ਸਪੋਰਟ  ਸੁਵਿਧਾਵਾਂ ਨਾਲ ਲੈਸ ਹਨ। ਐੱਨਟੀਪੀਸੀ ਨੇ ਆਈਜੀਆਈਐੱਮਐੱਸ, ਪਟਨਾ ਨੂੰ ਏਐੱਲਐੱਸ ਸੁਵਿਧਾ ਵਾਲੇ ਚਾਰ ਐਂਬੁਲੈਂਸ ਦਿੱਤੇ ਜਾਣ ਦੀ ਪ੍ਰਵਾਨਗੀ ਦਿੱਤੀ ਹੈ। ਐਂਬੁਲੈਂਸ ਵਿੱਚ ਉਪਲੱਬਧ ਮੈਡੀਕਲ ਉਪਕਰਣਾਂ ਵਿੱਚ ਆਟੋ ਲੋਡਿੰਗ ਸਟ੍ਰੇਚਰ, ਵ੍ਹੀਲ ਚੇਅਰ ਸਹਿ ਸਟੇਅਰ ਚੇਅਰ, ਟ੍ਰਾਂਸਪੋਰਟ ਵੈਂਟੀਲੇਟਰ, ਸਿਰਿੰਜ ਇਨਫਿਊਜ਼ਨ ਪੰਪ, ਮਲਟੀ ਪੈਰਾਮੀਟਰ ਮੌਨੀਟਰ, ਵੈਕਿਊਮ ਸਪਲਿੰਟ, ਰੇਗੁਲੇਟਰ ਦੇ ਨਾਲ ਪੋਰਟੇਬਲ ਆਕਸੀਜਨ ਸਿਲੰਡਰ, ਐਮਰਜੈਂਸੀ ਕਿਟ, ਬਚਾਵ ਉਪਕਰਣ ਆਦਿ ਸ਼ਾਮਲ ਹਨ।
ਪਹਿਲਾਂ ਵੀ ਐੱਨਟੀਪੀਸੀ ਨੇ ਵਿਭਿੰਨ ਰਾਜਾਂ ਵਿੱਚ ਐਂਬੁਲੈਂਸ ਉਪਲੱਬਧ ਕਰਵਾਏ ਹਨ ਤੇ ਮੈਡੀਕਲ ਇਨਫ੍ਰਾਸਟ੍ਰਕਚਰ ਪ੍ਰੋਜੈਕਟਾਂ ਨੂੰ ਸਮਰਥਨ ਦਿੱਤਾ ਹੈ। ਇਸ ਦੇ ਇਲਾਵਾ ਏਮਜ਼, ਪਟਨਾ ਵਿੱਚ ਇੱਕ ਸਮਰਪਿਤ ਬਰਨ ਯੂਨਿਟ ਦੇ ਨਿਰਮਾਣ ਦੇ ਲਈ 21.06 ਕਰੋੜ ਦੀ ਕੁੱਲ ਲਾਗਤ, ਐੱਨਟੀਪੀਸੀ ਦੁਆਰਾ ਵਿੱਤੀ ਸਹਾਇਤਾ ਦੇ ਰੂਪ ਵਿੱਚ ਪ੍ਰਦਾਨ ਕੀਤੀ ਗਈ ਹੈ।
ਊਰਜਾ ਮੰਤਰੀ, ਬਿਹਾਰ ਸ਼੍ਰੀ ਬਿਜੇਂਦ੍ਰ ਪ੍ਰਸਾਦ ਯਾਦਵ ਅਤੇ ਸਿਹਤ ਮੰਤਰੀ, ਬਿਹਾਰ, ਸ਼੍ਰੀ ਮੰਗਲ ਪਾਂਡੇ ਨੇ ਵੀ ਸਭਾ ਨੂੰ ਸੰਬੋਧਿਤ ਕੀਤਾ ਅਤੇ ਰਾਜ ਦੀ ਮੈਡੀਕਲ ਇਨਫ੍ਰਾਸਟ੍ਰਕਚਰ ਵਿੱਚ ਸਹਾਇਤਾ ਪ੍ਰਦਾਨ ਕਰਨ ਦੇ ਲਈ ਐੱਨਟੀਪੀਸੀ ਦੇ ਪ੍ਰਯਤਨਾਂ ਦੀ ਸ਼ਲਾਘਾ ਕੀਤੀ।
ਇਸ ਅਵਸਰ ‘ਤੇ ਸ਼੍ਰੀ ਗੁਰਦੀਪ ਸਿੰਘ, ਸੀਐੱਮਡੀ ਐੱਨਟੀਪੀਸੀ, ਸ਼੍ਰੀ ਪ੍ਰਤਿਆਯ ਅੰਮ੍ਰਿਤ, ਐਡੀਸ਼ਨ ਚੀਫ ਸੈਕਰੇਟਰੀ, ਸਿਹਤ, ਬਿਹਾਰ; ਸ਼੍ਰੀ ਵਿਜੈ ਸਿੰਘ, ਖੇਤਰੀ ਕਾਰਜਕਾਰੀ ਡਾਇਰੈਕਟਰ, , ਐੱਨਟੀਪੀਸੀ; ਸ਼੍ਰੀ ਐੱਨ. ਆਰ. ਵਿਸ਼ਵਾਸ, ਡਾਇਰੈਕਟਰ, ਆਈਜੀਆਈਐੱਮਐੱਸ, ਪਟਨਾ; ਸ਼੍ਰੀ ਹਰਜੀਤ ਸਿੰਘ, ਜੀਐੱਮ , ਐੱਨਟੀਪੀਸੀ, ਪਟਨਾ ਦੇ ਨਾਲ-ਨਾਲ ਐੱਨਟੀਪੀਸੀ, ਬਿਹਾਰ ਦੇ ਊਰਜਾ ਵਿਭਾਗ ਅਤੇ ਆਈਜੀਆਈਐੱਮਐੱਸ, ਪਟਨਾ ਦੇ ਅਧਿਕਾਰੀ ਵੀ ਮੌਜੂਦ ਸਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕਾਸ਼ੀ ਵਿੱਚ ਤਮਿਲ ਅਭਿਨੇਤਾ ਵਿਸ਼ਾਲ ਦੇ ਸ਼ਾਨਦਾਰ ਅਨੁਭਵ ਦੀ ਸਰਾਹਨਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਤਮਿਲ ਅਭਿਨੇਤਾ ਵਿਸ਼ਾਲ ਦੁਆਰਾ ਕਾਸ਼ੀ ਦੀ ਸਰਾਹਨਾ ‘ਤੇ ਪ੍ਰਸੰਨਤਾ ਪ੍ਰਗਟਾਈ ਹੈ।
ਅਭਿਨੇਤਾ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
"ਮੈਨੂੰ ਖੁਸ਼ੀ ਹੋਈ ਕਿ ਕਾਸ਼ੀ ਵਿੱਚ ਤੁਹਾਡਾ ਅਨੁਭਵ ਸ਼ਾਨਦਾਰ ਰਿਹਾ।"
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਭਾਰਤ ਆਓ,ਆਪਣੀਆਂ ਫਿਲਮਾਂ ਦੀ ਸ਼ੂਟਿੰਗ ਕਰੋ: ਕਾਨ ਵਿੱਚ ਕੇਂਦਰੀ ਰਾਜ ਮੰਤਰੀ ਡਾ. ਐੱਲ. ਮੁਰੂਗਨ
ਕੇਂਦਰੀ ਸੂਚਨਾ ਅਤੇ ਪ੍ਰਸਾਰਣ ਰਾਜ ਮੰਤਰੀ ਡਾ. ਐੱਲ. ਮੁਰੂਗਨ ਨੇ ਅੱਜ ਕਾਨ ਫਿਲਮ ਫੈਸਟੀਵਲ ਦੇ ਇੰਡੀਆ ਪੈਵੇਲੀਅਨ ਵਿੱਚ ਆਯੋਜਿਤ ਇੱਕ ਰਾਊਂਡ ਟੇਬਲ ਕਾਨਫਰੰਸ ਵਿੱਚ ਹਿੱਸਾ ਲਿਆ। ਇਸ ਅਵਸਰ ‘ਤੇ ਡਾ. ਮੁਰੂਗਨ ਨੇ ਕਿਹਾ ਕਿ ਭਾਰਤ ਹਰ ਸਾਲ ਸਭ ਤੋਂ ਵੱਧ ਫਿਲਮਾਂ ਬਣਾਉਂਦਾ ਹੈ, ਜੋ 20 ਤੋਂ ਅਧਿਕ ਭਾਸ਼ਾਵਾਂ ਵਿੱਚ ਹੁੰਦੀਆਂ ਹਨ। ਉਨ੍ਹਾਂ ਨੇ ਇੱਕ ਅਰਬ ਤੋਂ ਅਧਿਕ ਫਿਲਮ ਦੇਖਣ ਵਾਲਿਆਂ ਦੇ ਬਜ਼ਾਰ ਦੇ ਰੂਪ ਵਿੱਚ ਭਾਰਤ ਦੇ ਮਹੱਤਵ ‘ਤੇ ਵੀ ਚਾਨਣਾ ਪਾਇਆ। ਸਰਕਾਰ ਦੀਆਂ ਉਪਲਬਧੀਆਂ ਦੇ ਬਾਰੇ ਉਨ੍ਹਾਂ ਨੇ ਕਿਹਾ ਕਿ ਜਦ ਤੋਂ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਾਲੀ ਸਰਕਾਰ 2014 ਵਿੱਚ ਸੱਤਾ ਵਿੱਚ ਆਈ ਹੈ, ਫਿਲਮ ਉਦਯੋਗ ਦੇ ਲਾਭ ਲਈ ਵਿਭਿੰਨ ਪਹਿਲਾਂ ਕੀਤੀਆਂ ਗਈਆਂ ਹਨ।
ਸਰਕਾਰ ਦੁਆਰਾ ਸਟਾਰਟ-ਅੱਪਸ ਨੂੰ ਦਿੱਤੇ ਗਏ ਪ੍ਰੋਤਸਾਹਨ ਦਾ ਵਿਸ਼ੇਸ ਤੌਰ ‘ਤੇ ਉਲੇਖ ਕਰਦੇ ਹੋਏ, ਉਨ੍ਹਾਂ ਨੇ ਕਿਹਾ ਕਿ ਫਿਲਮ ਨਿਰਮਾਣ ਦੇ ਖੇਤਰ ਵਿੱਚ ਪ੍ਰਤਿਭਾਸ਼ਾਲੀ ਭਾਰਤੀ ਸਟਾਰਟ-ਅੱਪਸ ਨੂੰ ਅੰਤਰਰਾਸ਼ਟਰੀ ਦਰਸ਼ਕਾਂ ਤੱਕ ਪਹੁੰਚਾਉਣ ਵਿੱਚ ਮਦਦ ਕਰਨ ਦੇ ਲਈ ਸਰਕਾਰ ਦੁਆਰਾ ਇਨ੍ਹਾਂ ਕੰਪਨੀਆਂ ਨੂੰ ਕਾਨ ਵਿੱਚ ਹਿੱਸਾ ਲੈਣ ਦਾ ਮੌਕਾ ਦਿੱਤਾ ਗਿਆ ਹੈ।
ਡਾ. ਮੁਰੂਗਨ ਨੇ ਵਿਦੇਸ਼ੀ ਫਿਲਮ ਨਿਰਮਾਤਾਵਾਂ ਦੇ ਨਾਲ ਸਹਿ-ਨਿਰਮਾਣ ਵਿੱਚ ਬਣਨ ਵਾਲੀਆਂ ਫਿਲਮਾਂ ਨੂੰ ਸਰਕਾਰ ਦੁਆਰਾ ਦਿੱਤੇ ਜਾ ਰਹੇ ਵਿਭਿੰਨ ਪ੍ਰੋਤਸਾਹਨਾਂ ਬਾਰੇ ਵੀ ਦੱਸਿਆ ਅਤੇ ਭਾਰਤ ਵਿੱਚ ਵਿਦੇਸ਼ੀ ਫਿਲਮਾਂ ਦੀ ਸ਼ੂਟਿੰਗ ਦੇ ਲਈ ਦਿੱਤੇ ਜਾ ਰਹੇ ਪ੍ਰੋਤਸਾਹਨਾਂ ਦੀ ਚਰਚਾ ਕੀਤੀ।ਦੇਸ਼ ਵਿੱਚ ਕਹਾਣੀ ਕਹਿਣ ਦੀ ਪਰੰਪਰਾ, ਰਾਮਾਇਣ ਅਤੇ ਮਹਾਭਾਰਤ ਜਿਹੇ ਮਹਾਂਕਾਵਿ ਦੀ ਵਿਰਾਸਤ ਦੇ ਨਾਲ ਹੈ, ਜਿਸ ਨੂੰ ਭਾਰਤ ਹੁਣ ਅੱਗੇ ਵਧਾਉਣ ਦਾ ਲਕਸ਼ ਬਣਾ ਰਿਹਾ ਹੈ। ਉਨ੍ਹਾਂ ਨੇ ਕਿਹਾ, ਫਿਲਮ ਸੁਵਿਧਾ ਦਫ਼ਤਰ ਜਿਹੀਆਂ ਪਹਿਲਾਂ ਵਿਭਿੰਨ ਪ੍ਰਵਾਨਗੀਆਂ ਪ੍ਰਾਪਤ ਕਰਨ ਦੀ ਪ੍ਰਕਿਰਿਆ ਨੂੰ ਸਿੰਗਲ ਵਿੰਡੋ ਦੇ ਤਹਿਤ ਨਿਰਵਿਘਨ ਤੌਰ ‘ਤੇ ਸਮਰੱਥ ਬਣਾ ਰਹੀਆਂ ਹਨ।
ਡਾ. ਮੁਰੂਗਨ ਨੇ ਦਰਸ਼ਕਾਂ ਨੂੰ ਦੱਸਿਆ ਕਿ ਭਾਸ਼ਾ ਹੁਣ ਕੋਈ ਰੁਕਾਵਟ ਨਹੀਂ ਰਹੀ ਅਤੇ ਭਾਰਤ ਦੀਆਂ ਖੇਤਰੀ ਫਿਲਮਾਂ ਹੁਣ ਆਲਮੀ ਧਿਆਨ ਆਕਰਸ਼ਿਤ ਕਰ ਰਹੀਆਂ ਹਨ।
ਮੰਤਰੀ ਨੇ ਸਾਰੇ ਪ੍ਰਤੀਭਾਗੀਆਂ ਨੂੰ “ਭਾਰਤ ਆਉਣ ਅਤੇ ਸ਼ੂਟਿੰਗ ਕਰਨ” ਅਤੇ ਭਾਰਤ ਦੇ ਵਿਭਿੰਨ ਫਿਲਮ ਸਮਾਰੋਹਾਂ ਵਿੱਚ ਹਿੱਸਾ ਲੈਣ ਦੇ ਲਈ ਸੱਦਾ ਦਿੱਤਾ।
ਡਾ. ਐੱਲ ਮੁਰੂਗਨ ਦੇ ਨਾਲ, ਰਾਊਂਡ ਟੇਬਲ ਵਿੱਚ ਨਿਮਨਲਿਖਤ ਨੇ ਹਿੱਸਾ ਲਿਆ :
1. ਸੇਲਵਾਗਿਆ ਵੇਲੋ, ਡਾਇਰੈਕਟਰ, ਰਿਵਰ ਟੂ ਰਿਵਰ ਫਿਲਮ ਫੈਸਟੀਵਲ, ਫਲੋਰੈਂਸ, ਇਟਲੀ
2. ਕੌਲਿਨ ਬਰੋਜ਼,ਫਿਲਮ ਨਿਰਮਾਤਾ ਅਤੇ ਡਾਇਰੈਕਟਰ, ਸਪੈਸ਼ਲ ਟ੍ਰੀਟਸ ਪ੍ਰੋਡਕਸ਼ਨਸ, ਯੂਕੇ
3. ਮਿਕੇਲ ਸਵੈਨਸੂਨ ਫਿਲਮ ਕਮਿਸ਼ਨਰ ਦੱਖਣੀ ਸਵੀਡਨ ਫਿਲਮ ਕਮਿਸ਼ਨ
4. ਐਮੀ ਜਾਨਸਨ, ਪ੍ਰੋਜੈਕਟ ਮੈਨੇਜਰ,ਥੀਮੈਟਿਕ ਕਮਿਊਨੀਕੇਸ਼ਨ ਯੂਨਿਟ,ਸਵੀਡਨ ਸੰਚਾਰ ਵਿਭਾਗ
5. ਮੈਰੀ ਲਿਜ਼ਾ ਡਿਨੋ, ਫਿਲਮ ਕਮਿਸ਼ਨਰ, ਫਿਲੀਪੀਨਸ
6. ਸੁਸ਼੍ਰੀ ਜੁਡੀ ਗਲੈਡਸਟੋਨ, ਕਾਰਜਕਾਰੀ ਅਤੇ ਕਲਾ ਸੰਸਥਾਪਕ, ਏਜ਼ਲੈੱਸ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ, ਯੂਐੱਸਏ
7. ਸਟੀਫਨ ਓਟੇਨਬਰੁਚ, ਡਾਇਰੈਕਟਰ, ਇੰਡੋ ਜਰਮਨ ਫਿਲਮਸ
8. ਕੈਰੀ ਸਾਹਨੀ, ਡਾਇਰੈਕਟਰ, ਲੰਡਨ ਇੰਡੀਅਨ ਫਿਲਮ ਫੈਸਟੀਵਲ
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਸ਼੍ਰੀ ਅਪੂਰਵ ਚੰਦ੍ਰ ਨੇ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦੇ ਸਕੱਤਰ ਵਜੋਂ ਚਾਰਜ ਸੰਭਾਲ਼ਿਆ
ਸ਼੍ਰੀ ਅਪੂਰਵ ਚੰਦ੍ਰ, ਆਈਏਐੱਸ  ਨੇ ਅੱਜ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਵਿੱਚ ਸਕੱਤਰ ਵਜੋਂ ਕਾਰਜਭਾਰ ਸੰਭਾਲ਼ ਲਿਆ ਹੈ। ਸ਼੍ਰੀ ਚੰਦ੍ਰ ਨੇ ਆਈਆਈਟੀ ਦਿੱਲੀ ਤੋਂ ਸਿਵਲ ਇੰਜੀਨੀਅਰਿੰਗ ਵਿੱਚ ਮਾਸਟਰਸ ਆਵ੍ ਸਟ੍ਰਕਚਰਲ ਇੰਜੀਨੀਅਰਿੰਗ ਵਿੱਚ ਆਪਣੀ ਬੈਚਲਰ ਡਿਗਰੀ ਪ੍ਰਾਪਤ ਕੀਤੀ ਹੈ।
ਇਸ ਨਿਯੁਕਤੀ ਤੋਂ ਪਹਿਲਾਂ ਸ਼੍ਰੀ ਅਪੂਰਵ ਚੰਦ੍ਰ 1 ਅਕਤੂਬਰ, 2020 ਤੋਂ ਕਿਰਤ ਅਤੇ ਰੋਜ਼ਗਾਰ ਮੰਤਰਾਲੇ ਦੇ ਸਕੱਤਰ ਦੇ ਤੌਰ ‘ਤੇ ਕੰਮ ਕਰ ਚੁੱਕੇ ਹਨ, ਜਿਨ੍ਹਾਂ ਨੂੰ ਸਤੰਬਰ, 2020 ਵਿੱਚ ਸੰਸਦ ਦੁਆਰਾ ਪਾਸ ਕੀਤੇ ਗਏ ਲੇਬਰ ਕੋਡਾਂ ਨੂੰ ਤੇਜ਼ੀ ਨਾਲ ਲਾਗੂ ਕਰਨ ਦੀ ਜ਼ਿੰਮੇਦਾਰੀ ਦਿੱਤੀ ਗਈ ਸੀ। ਉਨ੍ਹਾਂ ਦੇ ਮਾਰਗਦਰਸ਼ਨ ਵਿੱਚ ਸਾਰੇ ਹਿਤਧਾਰਕਾਂ ਦੇ ਨਾਲ ਵਿਆਪਕ ਸਲਾਹ-ਮਸ਼ਵਰੇ ਤੋਂ ਬਾਅਦ ਚਾਰ ਲੇਬਰ ਕੋਡਾਂ ਦੇ ਲਈ ਨਿਯਮ ਬਣਾਏ ਗਏ ਸੀ। 23,000 ਕਰੋੜ ਰੁਪਏ ਦੇ ਬਜਟ ਦੇ ਨਾਲ ਰਸਮੀ ਖੇਤਰ ਵਿੱਚ 78.5 ਲੱਖ ਕਾਮਿਆਂ ਨੂੰ ਰੋਜ਼ਗਾਰ ਦੇ ਮੌਕੇ ਪ੍ਰਦਾਨ ਕਰਨ ਦੇ ਲਈ ਆਤਮਨਿਰਭਰ ਭਾਰਤ ਰੋਜ਼ਗਾਰ ਯੋਜਨਾ ਸ਼ੁਰੂ ਕੀਤੀ ਗਈ ਹੈ।
ਸ਼੍ਰੀ ਅਪੂਰਵ ਚੰਦ੍ਰ ਨੇ 1 ਦਸੰਬਰ, 2017 ਤੋਂ ਰੱਖਿਆ ਮੰਤਰਾਲੇ ਵਿੱਚ ਡਾਇਰੈਕਟਰ ਜਨਰਲ  ਦੇ ਰੂਪ ਵਿੱਚ ਵੀ ਕੰਮ ਕੀਤਾ ਹੈ। ਉਨ੍ਹਾਂ ਨੂੰ ਅਧਿਗ੍ਰਹਿਣ ਪ੍ਰਕਿਰਿਆ ਵਿੱਚ ਤੇਜ਼ੀ ਲਿਆ ਕੇ ਭਾਰਤੀ ਹਥਿਆਰਬੰਦ ਬਲਾਂ ਨੂੰ ਮਜ਼ਬੂਤ ਕਰਨਦਾ ਕੰਮ ਸੌਂਪਿਆ ਗਿਆ ਸੀ। ਉਨ੍ਹਾਂ ਦੀ ਕਾਰਜ ਮਿਆਦ ਦੇ ਦੌਰਾਨ ਐੱਸ-400 ਮਿਸਾਈਲ ਪ੍ਰਣਾਲੀ, ਮਲਟੀ ਰੋਲ ਹੈਲੀਕੌਪਟਰ, ਅਸਾਲਟ ਰਾਈਫ਼ਲਸ, ਨੇਵਲ ਸ਼ਿਪ, ਟੀ-90 ਟੈਂਕਾਂ ਆਦਿ ਜਿਹੇ ਕਈ ਵੱਡੇ ਸਮਝੌਤੇ ਕੀਤੇ ਗਏ। ਉਨ੍ਹਾਂ ਨੇ ਨਵੀਂ ਰੱਖਿਆ ਅਧਿਗ੍ਰਹਿਣ ਪ੍ਰਕਿਰਿਆ ਦਾ ਖਰੜਾ ਤਿਆਰ ਕਰਨ ਵਾਲੀ ਕਮੇਟੀ ਦੀ ਪ੍ਰਧਾਨਗੀ ਕੀਤੀ ਸੀ।
ਸ਼੍ਰੀ ਚੰਦ੍ਰ ਨੇ 2013 ਤੋਂ 2017 ਦੇ ਵਿੱਚ ਚਾਰ ਸਾਲਾਂ ਤੋਂ ਵੱਧ ਸਮੇਂ ਦੇ ਲਈ ਮਹਾਰਾਸ਼ਟਰ ਸਰਕਾਰ ਵਿੱਚ ਪ੍ਰਮੁੱਖ ਸਕੱਤਰ  ਦੇ ਰੂਪ ਵਿੱਚ ਕੰਮ ਕੀਤਾ ਹੈ। ਇਸ ਮਿਆਦ ਵਿੱਚ ਐੱਫਡੀਆਈ ਅਤੇ ਹੋਰ ਨਿਵੇਸ਼ਾਂ ਨੂੰ ਆਕਰਸ਼ਿਤ ਕਰਨ ਵਿੱਚ ਮਹਾਰਾਸ਼ਟਰ ਦੇਸ਼ ਵਿੱਚ ਸਭ ਤੋਂ ਅੱਗੇ ਰਿਹਾ ਹੈ। ਨਵੇਂ ਨਿਵੇਸ਼ਾਂ ਨੂੰ ਆਕਰਸ਼ਤ ਕਰਨ ਲਈ, ਇਲੈਕਟ੍ਰੌਨਿਕ ਨੀਤੀ, ਰਿਟੇਲ ਨੀਤੀ, ਸਿੰਗਲ ਵਿੰਡੋ ਨੀਤੀ ਜਿਹੀਆਂ ਕਈ ਨਵੀਆਂ ਨੀਤੀਆਂ ਦੇ ਨਿਰਮਾਣ ਵਿੱਚ ਸ਼੍ਰੀ ਚੰਦ੍ਰ ਨੇ ਮਹੱਤਵਪੂਰਨ ਭੂਮਿਕਾ ਨਿਭਾਈ ਸੀ। ਸ਼੍ਰੀ ਚੰਦ੍ਰ ਦੀ ਅਗਵਾਈ ਵਿੱਚ ਦਿੱਲੀ-ਮੁੰਬਈ ਉਦਯੋਗਿਕ ਗਲਿਆਰਾ  ਦੇ ਤਹਿਤ ਪਹਿਲੇ ਸਮਾਰਟ ਉਦਯੋਗਿਕ ਟਾਊਨਸ਼ਿਪ ਦੇ ਸੰਚਾਲਨ ਦੀ ਸ਼ੁਰੂਆਤ ਮਹਾਰਾਸ਼ਟਰ ਦੇ ਔਰੰਗਾਬਾਦ ਵਿੱਚ ਕੀਤੀ ਗਈ ਸੀ।
ਸ਼੍ਰੀ ਚੰਦ੍ਰ ਨੇ ਭਾਰਤ ਸਰਕਾਰ ਦੇ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਵਿੱਚ ਸੱਤ ਸਾਲਾਂ ਤੋਂ ਵੱਧ ਸਮੇਂ ਤੱਕ ਰਹੇ ਹਨ। ਉਹ ਉਦਯੋਗਾਂ ਨੂੰ ਬਾਲਣ ਦੀ ਸਪਲਾਈ, ਲੌਜਿਸਟਿਕਸ, ਆਵਾਜਾਈ ਅਤੇ ਬਾਲਣ ਉਤਪਾਦਾਂ ਦੀ ਸਟੋਰੇਜ ਅਤੇ ਵੰਡ ਆਦਿ ਦੇ ਸਬੰਧ ਵਿੱਚ ਨੀਤੀ ਨਿਰਮਾਣ ਪ੍ਰਕਿਰਿਆ ਵਿੱਚ ਸ਼ਾਮਲ ਰਹੇ ਹਨ। ਉਹ ਕੁਦਰਤੀ ਗੈਸ ਆਵਾਜਾਈ ਢਾਂਚੇ, ਸ਼ਹਿਰ ਵਿੱਚ ਗੈਸ ਵੰਡ ਦੇ ਲਈ ਕੰਪਨੀਆਂ ਦੀ ਸਥਾਪਨਾ, ਐੱਲਐੱਨਜੀ ਇਮਪਰੋਟ ਟਰਮੀਨਲ ਅਤੇ ਉਦਯੋਗਾਂ ਨੂੰ ਗੈਸ ਦੀ ਵੰਡ ਆਦਿ ਕੰਮਾਂ ਨਾਲ ਸਿੱਧੇ ਤੌਰ ’ਤੇ ਜੁੜੇ ਰਹੇ ਹਨ। ਸ਼੍ਰੀ ਚੰਦ੍ਰ ਮਹਾਰਤਨਾ ਪੀਐੱਸਯੂ, ਗੇਲ  ਲਿਮਿਟਿਡ ਅਤੇ ਪੈਟਰੋਨੇਟ ਐੱਲਐੱਨਜੀ ਲਿਮਿਟਿਡ ਦੇ ਨਿਰਦੇਸ਼ਕ ਮੰਡਲ ਵਿੱਚ ਵੀ ਰਹਿ ਚੁੱਕੇ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਅਤੇ ਅਮਰੀਕਾ ਦੇ ਰਾਸ਼ਟਰਪਤੀ ਦਰਮਿਆਨ ਟੈਲੀਫੋਨ ਉੱਤੇ ਗੱਲਬਾਤ ਹੋਈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਸੰਯੁਕਤ ਰਾਸ਼ਟਰ ਅਮਰੀਕਾ ਦੇ ਰਾਸ਼ਟਰਪਤੀ ਮਾਣਯੋਗ ਡੋਨਾਲਡ ਟਰੰਪ ਨਾਲ ਟੈਲੀਫੋਨ ਉੱਤੇ ਗੱਲਬਾਤ ਕੀਤੀ।
ਰਾਸ਼ਟਰਪਤੀ ਸ਼੍ਰੀ ਟਰੰਪ ਨੇ ਗਰੁੱਪ-7  ਦੇ ਅਮਰੀਕੀ ਪ੍ਰਧਾਨ ਦੇ ਅਹੁਦੇ ਬਾਰੇ ਗੱਲਬਾਤ ਕੀਤੀ ਅਤੇ ਭਾਰਤ ਸਮੇਤ ਹੋਰ ਅਹਿਮ ਦੇਸ਼ਾਂ ਨੂੰ ਸ਼ਾਮਲ ਕਰਨ ਲਈ ਮੌਜੂਦਾ ਮੈਂਬਰਸ਼ਿਪ ਤੋਂ ਅੱਗੇ ਜਾ ਕੇ ਸਮੂਹ ਦੇ ਦਾਇਰੇ ਦਾ ਵਿਸਤਾਰ ਕਰਨ ਦੀ ਆਪਣੀ ਇੱਛਾ ਜਤਾਈ। ਇਸ ਸੰਦਰਭ ਵਿੱਚ ਉਨ੍ਹਾਂ ਨੇ ਅਮਰੀਕਾ ਵਿੱਚ ਆਯੋਜਿਤ ਹੋਣ ਵਾਲੇ ਅਗਲੇ ਜੀ-7 ਸਿਖਰ ਸੰਮੇਲਨ ਵਿੱਚ ਹਿੱਸਾ ਲੈਣ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੂੰ ਸੱਦਾ ਦਿੱਤਾ।
ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਰਚਨਾਤਮਕ ਅਤੇ ਦੂਰਦ੍ਰਿਸ਼ਟੀ ਵਾਲਾ ਨਜ਼ਰੀਆ ਅਪਣਾਉਣ ਲਈ ਰਾਸ਼ਟਰਪਤੀ ਸ਼੍ਰੀ ਟਰੰਪ ਦੀ ਪ੍ਰਸ਼ੰਸਾ ਕੀਤੀ ਅਤੇ ਕਿਹਾ ਕਿ ਇਸ ਤਰ੍ਹਾਂ ਦਾ ਵਿਸਤਾਰਤ ਮੰਚ, ਕੋਵਿਡ ਤੋਂ ਬਾਅਦ ਦੀ ਦੁਨੀਆ ਦੀਆਂ ਉੱਭਰਦੀਆਂ ਅਸਲੀਅਤਾਂ ਅਨੁਸਾਰ ਹੋਵੇਗਾ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਪ੍ਰਸਤਾਵਤ ਸਿਖਰ ਸੰਮੇਲਨ ਦੀ ਸਫਲਤਾ ਯਕੀਨੀ ਬਣਾਉਣ ਲਈ ਅਮਰੀਕਾ ਅਤੇ ਹੋਰ ਦੇਸ਼ਾਂ ਨਾਲ ਕੰਮ ਕਰਨਾ ਭਾਰਤ ਲਈ ਖੁਸ਼ੀ ਦੀ ਗੱਲ ਹੋਵੇਗੀ।
ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਅਮਰੀਕਾ ਵਿੱਚ ਚਲ ਰਹੀ ਸਮਾਜਿਕ ਗੜਬੜ ਉੱਤੇ ਚਿੰਤਾ ਪ੍ਰਗਟਾਈ ਅਤੇ ਸਥਿਤੀ ਦੇ ਜਲਦੀ ਹੱਲ ਲਈ ਆਪਣੀਆਂ ਸ਼ੁਭਕਾਮਨਾਵਾਂ ਦਿੱਤੀਆਂ।
ਦੋਹਾਂ ਸਿਆਸੀ ਆਗੂਆਂ ਨੇ ਹੋਰ ਸਤਹੀ ਮੁੱਦਿਆਂ ਉੱਤੇ ਵੀ ਵਿਚਾਰਾਂ ਦਾ ਅਦਾਨ-ਪ੍ਰਦਾਨ ਕੀਤਾ, ਜਿਵੇਂ ਕਿ ਦੋਹਾਂ ਦੇਸ਼ਾਂ ਵਿੱਚ ਕੋਵਿਡ ਦੀ ਸਥਿਤੀ, ਭਾਰਤ-ਚੀਨ ਸਰਹੱਦ ਉੱਤੇ ਸਥਿਤੀ ਅਤੇ ਵਿਸ਼ਵ ਸਿਹਤ ਸੰਗਠਨ ਵਿੱਚ ਸੁਧਾਰ ਦੀ ਲੋੜ ਆਦਿ।
ਰਾਸ਼ਟਰਪਤੀ ਸ਼੍ਰੀ ਟਰੰਪ ਨੇ ਇਸ ਸਾਲ ਫਰਵਰੀ ਵਿੱਚ ਆਪਣੀ ਭਾਰਤ ਯਾਤਰਾ ਨੂੰ ਉਤਸ਼ਾਹ ਨਾਲ ਯਾਦ ਕੀਤਾ।
ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਕਿਹਾ ਕਿ ਇਹ ਯਾਤਰਾ ਕਈ ਅਰਥਾਂ ਵਿੱਚ ਯਾਦਗਾਰ ਅਤੇ ਇਤਿਹਾਸਿਕ ਰਹੀ ਹੈ ਅਤੇ ਇਸ ਨੇ ਦੋ-ਪੱਖੀ ਸਬੰਧਾਂ ਨੂੰ ਨਵੀਂ ਮਜ਼ਬੂਤੀ ਦਿੱਤੀ ਹੈ।
ਗੱਲਬਾਤ ਵਿੱਚ ਅਸਾਧਾਰਨ ਗਰਮਜੇਸ਼ੀ ਅਤੇ ਸਪਸ਼ਟਤਾ ਨੇ ਭਾਰਤ-ਅਮਰੀਕਾ ਸਬੰਧਾਂ ਦੀ ਵਿਸ਼ੇਸ਼ ਪ੍ਰਕ੍ਰਿਤੀ ਨੂੰ ਅਤੇ ਦੋਹਾਂ ਸਿਆਸੀ ਆਗੂਆਂ ਦਰਮਿਆਨ ਮਿੱਤਰਤਾ ਅਤੇ ਆਪਸੀ ਸਨਮਾਨ ਨੂੰ ਵੀ ਦਰਸਾਇਆ।
ਖੇਤੀਬਾੜੀ ਮੰਤਰਾਲਾ
ਖ਼ਰੀਫ਼ ਫਸਲ ਦਾ ਬਿਜਾਈ ਰਕਬਾ 733 ਲੱਖ ਹੈਕਟੇਅਰ ਖੇਤਰ ਤੋਂ ਅਧਿਕ ਹੋ ਗਿਆ ਹੈ
ਖੇਤੀ ਅਤੇ ਕਿਸਾਨ ਭਲਾਈ ਵਿਭਾਗ ਨੇ 21 ਜੁਲਾਈ 2023 ਤੱਕ ਖ਼ਰੀਫ਼ ਫਸਲਾਂ ਦੇ ਰਕਬੇ ਵਿੱਚ ਹੋਈ ਪ੍ਰਗਤੀ ਜਾਰੀ ਕੀਤੀ ਹੈ -
ਖੇਤਰਫਲ : ਲੱਖ ਹੈਕਟੇਅਰ ਵਿੱਚ
|
|
ਲੜੀ ਨੰ.
|
|
ਫਸਲ
|
|
ਬਿਜਿਆ ਗਿਆ ਖੇਤਰ
|
|
ਵਰਤਮਾਨ ਵਰ੍ਹੇ 2023
|
|
ਪਿਛਲਾ ਵਰ੍ਹਾ 2022
|
|
1
|
|
ਝੋਨਾ
|
|
180.20
|
|
175.47
|
|
2
|
|
ਦਾਲ਼ਾਂ
|
|
85.85
|
|
95.22
|
|
a
|
|
ਅਰਹਰ
|
|
27.20
|
|
33.33
|
|
b
|
|
ਉੜਦਬਿਨ
|
|
22.91
|
|
25.36
|
|
c
|
|
ਮੂੰਗ
|
|
26.12
|
|
26.67
|
|
d
|
|
ਕੁਲਥੀ
|
|
0.18
|
|
0.15
|
|
e
|
|
ਹੋਰ ਦਾਲਾਂ
|
|
9.44
|
|
9.72
|
|
3
|
|
ਸ਼੍ਰੀ ਅੰਨ ਅਤੇ ਮੋਟੇ ਅਨਾਜ
|
|
134.91
|
|
128.75
|
|
a
|
|
ਜਵਾਰ
|
|
10.07
|
|
9.72
|
|
b
|
|
ਬਾਜਰਾ
|
|
57.99
|
|
52.11
|
|
c
|
|
ਰਾਗੀ
|
|
1.69
|
|
1.67
|
|
d
|
|
ਸਮਾਲ ਮਿਲਟਸ
|
|
2.17
|
|
2.36
|
|
e
|
|
ਮੱਕਾ
|
|
63.00
|
|
62.89
|
|
4
|
|
ਤਿਲਹਨ
|
|
160.41
|
|
155.29
|
|
a
|
|
ਮੂੰਗਫਲੀ
|
|
34.94
|
|
34.56
|
|
b
|
|
ਸੋਇਆਬੀਨ
|
|
114.48
|
|
111.31
|
|
c
|
|
ਸੂਰਜਮੁਖੀ
|
|
0.47
|
|
1.46
|
|
d
|
|
ਤਿਲ
|
|
8.73
|
|
7.20
|
|
e
|
|
ਨਾਈਜਰ
|
|
0.07
|
|
0.13
|
|
f
|
|
ਅਰੰਡੀ
|
|
1.66
|
|
0.53
|
|
g
|
|
ਹੋਰ ਤਿਲਹਨ
|
|
0.07
|
|
0.10
|
|
5
|
|
ਗੰਨਾ
|
|
56.00
|
|
53.34
|
|
6
|
|
ਜੂਟ ਅਤੇ ਮੇਸਟਾ
|
|
6.36
|
|
6.92
|
|
7
|
|
ਕਪਾਹ
|
|
109.69
|
|
109.99
|
|
ਕੁੱਲ
|
|
733.42
|
|
724.99
ਰੇਲ ਮੰਤਰਾਲਾ
ਨਵੀਆਂ ਰੇਲ ਲਾਈਨਾਂ
ਰੇਲਵੇ ਪ੍ਰੋਜੈਕਟਾਂ ਨੂੰ ਜ਼ੋਨਲ ਰੇਲਵੇ ਅਨੁਸਾਰ ਪ੍ਰਵਾਨਗੀ ਦਿੱਤੀ ਜਾਂਦੀ ਹੈ, ਨਾ ਕਿ ਰਾਜ ਰੇਲਵੇ ਦੇ ਤੌਰ ’ਤੇ, ਕਿਉਂਕਿ ਭਾਰਤੀ ਰੇਲਵੇ ਵੱਖ-ਵੱਖ ਰਾਜਾਂ ਦੀਆਂ ਹੱਦਾਂ ਪਾਰ ਫੈਲੀ ਹੋਈ ਹੈ। 01.04.2020 ਤੱਕ, 53,039 ਕਿਲੋਮੀਟਰ ਲੰਬਾਈ ਵਾਲੇ ਕੁੱਲ 513 ਪ੍ਰੋਜੈਕਟ  ਜੋ ਦਿੱਲੀ / ਐੱਨਸੀਆਰ, ਹਰਿਆਣਾ, ਉੱਤਰ ਪ੍ਰਦੇਸ਼ ਅਤੇ ਪੱਛਮ ਬੰਗਾਲ ਰਾਜ ਵਿੱਚ ਪੂਰੀ ਤਰ੍ਹਾਂ ਜਾਂ ਅੰਸ਼ਕ ਤੌਰ ’ਤੇ ਲੰਘਦੇ ਹਨ, ਇਹ ਪ੍ਰੋਜੈਕਟ ਯੋਜਨਾਬੰਦੀ / ਪ੍ਰਵਾਨਗੀ / ਲਾਗੂ ਕਰਨ ਦੇ ਵੱਖ-ਵੱਖ ਪੜਾਵਾਂ ’ਤੇ ਹਨ, ਜਿਨ੍ਹਾਂ ਵਿੱਚੋਂ 10,013 ਕਿਲੋਮੀਟਰ ਲੰਬਾਈ ਨੂੰ ਮੁਕੰਮਲ ਕੀਤਾ ਗਿਆ ਹੈ ਅਤੇ ਮਾਰਚ, 2020 ਤੱਕ 1.86 ਲੱਖ ਕਰੋੜ ਰੁਪਏ ਦਾ ਖ਼ਰਚਾ ਆਇਆ ਹੈ।
ਪ੍ਰੋਜੈਕਟ ਦੀ ਲਾਗਤ, ਖ਼ਰਚੇ ਅਤੇ ਖਾਕੇ ਦੇ ਵੇਰਵੇ ਨੂੰ ਭਾਰਤੀ ਰੇਲਵੇ ਦੀ ਵੈਬਸਾਈਟ www.indianrailways.gov.in’ਤੇ ਪਾਇਆ ਗਿਆ ਹੈ, ਜਿਸ ਵਿੱਚ ਜਾ ਕੇ ਤੁਸੀਂ >ਰੇਲਵੇ ਮੰਤਰਾਲਾ>ਰੇਲਵੇ ਬੋਰਡ>ਭਾਰਤੀ ਰੇਲਵੇ ਬਾਰੇ>ਰੇਲਵੇ ਬੋਰਡ ਦੇ ਡਾਇਰੈਕਟੋਰੇਟ>ਵਿੱਤ >ਪਿੰਕ ਕਿਤਾਬ >ਰੇਲਵੇ ਅਨੁਸਾਰ ਕੰਮ, ਮਸ਼ੀਨਰੀ ਅਤੇ ਰੋਲਿੰਗ ਸਟਾਕ ਪ੍ਰੋਗਰਾਮ  ਬਾਰੇ ਜਾਣਕਾਰੀ ਦੇਖ ਸਕਦੇ ਹੋ।
2014-19 ਦੌਰਾਨ ਭਾਰਤੀ ਰੇਲਵੇ ਦੀ 13,124 ਕਿਲੋਮੀਟਰ ਲੰਬਾਈ  ਨੂੰ ਸ਼ੁਰੂ ਕੀਤਾ ਗਿਆ ਹੈ, ਜੋ ਕਿ 2009-14  ਦੇ ਮੁਕਾਬਲੇ 73% ਵਧੇਰੇ ਹੈ।
ਕਿਸੇ ਵੀ ਰੇਲਵੇ ਪ੍ਰੋਜੈਕਟ ਦਾ ਕੰਮ ਵੱਖ-ਵੱਖ ਕਾਰਕਾਂ ’ਤੇ ਨਿਰਭਰ ਕਰਦਾ ਹੈ ਜਿਸ ਵਿੱਚ ਰਾਜ ਸਰਕਾਰ ਦੁਆਰਾ ਛੇਤੀ ਜ਼ਮੀਨ ਗ੍ਰਹਿਣ ਕਰ ਕੇ ਦੇਣਾ, ਜੰਗਲਾਤ ਵਿਭਾਗ ਦੇ ਅਧਿਕਾਰੀਆਂ ਦੁਆਰਾ ਜੰਗਲਾਤ ਦੀ ਪ੍ਰਵਾਨਗੀ, ਵੱਖ-ਵੱਖ ਅਥਾਰਿਟੀਆਂ ਤੋਂ ਕਾਨੂੰਨੀ ਪ੍ਰਵਾਨਗੀ, ਖੇਤਰ ਦੀਆਂ ਭੂ-ਵਿਗਿਆਨਿਕ ਅਤੇ ਟੌਪੋਗ੍ਰਾਫਿਕ ਹਾਲਤਾਂ, ਪ੍ਰੋਜੈਕਟ ਦੀ ਜਗ੍ਹਾ ’ਤੇ ਕਾਨੂੰਨ ਵਿਵਸਥਾ ਦੀ ਸਥਿਤੀ, ਮੌਸਮ ਦੀਆਂ ਹਾਲਤਾਂ ਕਾਰਨ ਖ਼ਾਸ ਪ੍ਰੋਜੈਕਟ ਜਗ੍ਹਾ ’ਤੇ ਇੱਕ ਸਾਲ ਵਿੱਚ ਕੰਮ ਕਰਨ ਦੇ ਮਹੀਨਿਆਂ ਦੀ ਗਿਣਤੀ ਆਦਿ ਸ਼ਾਮਲ ਹੈ ਅਤੇ ਇਹ ਸਾਰੇ ਕਾਰਕ ਵੱਖ-ਵੱਖ ਪ੍ਰੋਜੈਕਟਾਂ ’ਤੇ ਵੱਖਰੇ ਹੁੰਦੇ ਹਨ ਅਤੇ ਪ੍ਰੋਜੈਕਟ ਦੇ ਪੂਰਾ ਹੋਣ ਦੇ ਸਮੇਂ ਨੂੰ ਪ੍ਰਭਾਵਿਤ ਕਰਦੇ ਹਨ।
ਸਾਲ 2014-19 ਦੌਰਾਨ ਨਵੀਆਂ ਰੇਲ ਲਾਈਨਾਂ, ਗੇਜ ਤਬਦੀਲੀ ਅਤੇ ਡਬਲਿੰਗ ਪ੍ਰੋਜੈਕਟਾਂ ਲਈ ਔਸਤਨ ਸਲਾਨਾ ਖ਼ਰਚਾ 11,527 ਕਰੋੜ/ਸਾਲ  ਤੋਂ ਵਧ ਕੇ 26,026 ਕਰੋੜ / ਸਾਲ ਹੋ ਗਿਆ ਹੈ ਜੋ 2009-14 ਦੇ ਮੁਕਾਬਲੇ 126% ਵਧੇਰੇ ਹੈ। 2019-20 ਦੌਰਾਨ ਖ਼ਰਚਾ ਵਧ ਕੇ 39,836 ਕਰੋੜ ਰੁਪਏ ਹੋ ਗਿਆ, ਜੋ ਕਿ ਸਾਲ 2009-14 ਦੇ ਔਸਤਨ ਸਲਾਨਾ ਖ਼ਰਚੇ ਨਾਲੋਂ 246% ਵਧੇਰੇ ਹੈ ਅਤੇ ਇਹ ਕਿਸੇ ਵਿੱਤ ਵਰ੍ਹੇ ਵਿੱਚ ਹੁਣ ਤੱਕ ਦਾ ਸਭ ਤੋਂ ਵੱਧ ਖ਼ਰਚਾ ਹੈ।
ਇਹ ਜਾਣਕਾਰੀ ਰੇਲਵੇ ਅਤੇ ਵਣਜ ਤੇ ਉਦਯੋਗ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਬਾਲੀ ਵਿੱਚ ਆਯੋਜਿਤ ਜੀ-20 ਸਮਿਟ ਦੇ ਦੌਰਨ ਪ੍ਰਧਾਨ ਮੰਤਰੀ ਦੀ ਫਰਾਂਸ ਦੇ ਰਾਸ਼ਟਰਪਤੀ ਦੇ ਨਾਲ ਮੁਲਾਕਾਤ
ਬਾਲੀ ਵਿੱਚ ਆਯੋਜਿਤ ਜੀ-20 ਸਮਿਟ ਦੇ ਦੌਰਾਨ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਫਰਾਂਸ ਗਣਰਾਜ ਦੇ ਰਾਸ਼ਟਰਪਤੀ ਮਹਾਮਹਿਮ ਸ਼੍ਰੀ ਇਮੈਨੁਐਲ ਮੈਕ੍ਰੋਨ  ਨਾਲ ਦੁਪਹਿਰ ਦੇ ਭੋਜਨ ਦੇ ਅਵਸਰ ’ਤੇ ਮੁਲਾਕਾਤ ਕੀਤੀ।
ਦੋਹਾਂ ਰਾਜਨੇਤਾਵਾਂ ਨੇ ਰੱਖਿਆ, ਸਿਵਲ ਪ੍ਰਮਾਣੂ, ਵਪਾਰ ਅਤੇ ਨਿਵੇਸ਼ ਵਰਗੇ ਵਿਭਿੰਨ ਖੇਤਰਾਂ ਵਿੱਚ ਚਲ ਰਹੇ ਸਹਿਯੋਗ ਦੀ ਸਮੀਖਿਆ ਕੀਤੀ। ਦੋਹਾਂ ਰਾਜਨੇਤਾਵਾਂ ਨੇ ਆਰਥਿਕ ਸਬੰਧਾਂ ਦੇ ਨਵੇਂ ਖੇਤਰਾਂ ਵਿੱਚ ਸਹਿਯੋਗ ਨੂੰ ਗਹਿਰਾ ਕਰਨ ਦਾ ਵੀ ਸੁਆਗਤ ਕੀਤਾ।
ਆਪਸੀ ਹਿਤ ਦੇ ਖੇਤਰੀ ਅਤੇ ਗਲੋਬਲ ਮੁੱਦਿਆਂ ’ਤੇ ਵੀ ਚਰਚਾ ਹੋਈ।
ਜਹਾਜ਼ਰਾਨੀ ਮੰਤਰਾਲਾ
ਕੇਂਦਰੀ ਬੰਦਰਗਾਹਾਂ, ਜਹਾਜ਼ਰਾਨੀ ਅਤੇ ਜਲ ਮਾਰਗਾਂ ਬਾਰੇ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਮੰਤਰਾਲੇ ਦੇ ਚਲ ਰਹੇ ਪ੍ਰੋਜੈਕਟਾਂ ਦੀ ਸਮੀਖਿਆ ਕੀਤੀ
ਕੇਂਦਰੀ ਬੰਦਰਗਾਹਾਂ, ਜਹਾਜ਼ਰਾਨੀ ਅਤੇ ਜਲ ਮਾਰਗਾਂ ਬਾਰੇ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਅੱਜ ਮੰਤਰਾਲੇ ਦੇ ਚਲ ਰਹੇ ਸਾਰੇ ਪ੍ਰੋਜੈਕਟਾਂ ਦੀ ਸਥਿਤੀ ਦਾ ਜਾਇਜ਼ਾ ਲਿਆ। ਡਾ. ਸੰਜੀਵ ਰੰਜਨ, ਸਕੱਤਰ, ਬੰਦਰਗਾਹਾਂ, ਜਹਾਜ਼ਰਾਨੀ ਅਤੇ ਜਲ ਮਾਰਗ ਮੰਤਰਾਲਾ  ਨੇ ਮੰਤਰੀ ਨੂੰ ਮੰਤਰਾਲੇ ਦੇ ਵੱਖ-ਵੱਖ ਪ੍ਰੋਜੈਕਟ ਦੀ ਸਥਿਤੀ ਬਾਰੇ ਜਾਣਕਾਰੀ ਦਿੱਤੀ। ਮੰਤਰੀ ਨੇ ਆਪਣੇ ਚੈਂਬਰ ਵਿੱਚ ਮੰਤਰਾਲੇ ਦੇ ਸਾਰੇ ਸੀਨੀਅਰ ਅਧਿਕਾਰੀਆਂ ਨਾਲ ਗੱਲਬਾਤ ਵੀ ਕੀਤੀ।
ਸ੍ਰੀ ਸਰਬਾਨੰਦ ਨੇ ਕਿਹਾ ਕਿ ਉਨ੍ਹਾਂ ਉਪਰ ਦਿੱਤੀ ਜ਼ਿੰਮੇਵਾਰੀ ਨੂੰ ਨਿਭਾਉਣ ਲਈ ਉਹ ਹਰ ਸੰਭਵ ਯਤਨ ਕਰਨਗੇ। ਉਨ੍ਹਾਂ ਅੱਗੇ ਕਿਹਾ ਕਿ ਉਹ ਮੰਤਰਾਲੇ ਦੇ ਉਨ੍ਹਾਂ ਤੋਂ ਪਹਿਲਾਂ ਵਾਲੇ ਮੰਤਰੀ ਦੁਆਰਾ ਕੀਤੇ ਗਏ ਸਾਰੇ ਚੰਗੇ ਕੰਮਾਂ ਨੂੰ ਅੱਗੇ ਵਧਾਉਣਗੇ ਅਤੇ ਆਪਣੀ ਨਵੀਂ ਟੀਮ ਨਾਲ ਗੰਭੀਰ ਯਤਨ ਕਰਨਗੇ ਤਾਂ ਜੋ ਇਹ ਸੁਨਿਸ਼ਚਿਤ ਕੀਤਾ ਜਾ ਸਕੇ ਕਿ ਸਾਰੇ ਨਿਰਧਾਰਤ ਮੀਲ ਪੱਥਰ ਬਿਨਾਂ ਕਿਸੇ ਦੇਰੀ ਦੇ ਪ੍ਰਾਪਤ ਕੀਤੇ ਜਾਣ।
ਡਾ. ਸੰਜੀਵ ਰੰਜਨ, ਸੱਕਤਰ, ਐੱਮਓਪੀਐੱਸਡਬਲਿਊ, ਸ਼੍ਰੀ ਸੰਜੇ ਬੰਦੋਪਾਧਯਾਏ, ਐਡੀਸ਼ਨਲ ਸਕੱਤਰ, ਐੱਮਓਪੀਐੱਸਡਬਲਿਊ, ਸ਼੍ਰੀ ਵਿਕਰਮ ਸਿੰਘ, ਸੰਯੁਕਤ ਸਕੱਤਰ , ਸ਼੍ਰੀ ਲੂਕਾਸ ਐੱਲ ਕਾਮਸੂਆਨ, ਸੰਯੁਕਤ ਸਕੱਤਰ  ਨੇ ਟ੍ਰਾਂਸਪੋਰਟ ਭਵਨ, ਨਵੀਂ ਦਿੱਲੀ ਸਥਿਤ ਐੱਮਓਪੀਐੱਸਡਬਲਿਊ ਦਫਤਰ ਵਿਖੇ ਪਹੁੰਚਣ 'ਤੇ ਕੇਂਦਰੀ ਮੰਤਰੀ ਦਾ ਸੁਆਗਤ ਕੀਤਾ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਨੇ ਸੇਂਟ ਟ੍ਰੋਪੇਜ਼ ਵਿੱਚ ਮਹਾਰਾਜਾ ਰਣਜੀਤ ਸਿੰਘ ਅਤੇ ਰਾਜਕੁਮਾਰੀ ਬੰਨੂ ਪਾਨ ਦੇਈ ਨੂੰ ਸ਼ਰਧਾ-ਸੁਮਨ ਅਰਪਿਤ ਕੀਤੇ
ਕੇਂਦਰੀ ਸੂਚਨਾ ਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਨੇ ਅੱਜ ਸੇਂਟ ਟ੍ਰੋਪੇਜ਼ ਵਿੱਚ ਅਲਰਡ ਸਕੁਏਅਰ  ਦਾ ਦੌਰਾ ਕੀਤਾ। ਕਾਨ ਤੋਂ ਸੇਂਟ ਟ੍ਰੋਪੇਜ਼ ਕਿਸ਼ਤੀ ਨਾਲ ਪਹੁੰਚਿਆ ਜਾ ਸਕਦਾ ਹੈ, ਜਿਸ ਦਾ ਹਿਮਾਚਲ ਪ੍ਰਦੇਸ਼ ਰਾਜ ਨਾਲ ਸਬੰਧ ਹੈ।
ਆਪਣੀ ਯਾਤਰਾ ਦੇ ਦੌਰਾਨ, ਮੰਤਰੀ ਨੇ ਮਹਾਰਾਜਾ ਰਣਜੀਤ ਸਿੰਘ , ਜੀਨ-ਫ੍ਰੇਂਕੋਈਸ ਅਲਰਡ   ਅਤੇ ਉਨ੍ਹਾਂ ਦੀ ਪਤਨੀ ਚੰਬਾ ਦੀ ਰਾਜਕੁਮਾਰੀ ਬੰਨੂ ਪਾਨ ਦੇਈ ਦੀਆਂ ਪ੍ਰਤਿਮਾਵਾਂ ‘ਤੇ ਸ਼ਰਧਾ-ਸੁਮਨ ਅਰਪਿਤ ਕੀਤੇ। ਮਹਾਰਾਣੀ ਬੰਨੂ ਪਾਨ ਦੇਈ ਦਾ ਜਨਮ ਹਿਮਾਚਲ ਪ੍ਰਦੇਸ਼ ਦੇ ਚੰਬਾ ਵਿੱਚ ਹੋਇਆ ਸੀ।
ਇਸ ਅਵਸਰ ‘ਤੇ ਮੰਤਰੀ ਨੇ ਕਿਹਾ ਕਿ ਸੰਤ ਟ੍ਰੋਪੇਜ਼ ਦਾ ਭਾਰਤ ਨਾਲ ਸਬੰਧ ਚਾਰ ਪੀੜ੍ਹੀਆਂ ਦੇ ਬਾਅਦ ਵੀ ਸਮਾਪਤ ਨਹੀਂ ਹੋਇਆ ਹੈ। ਮਹਾਰਾਣੀ ਦੇ ਪਰਿਵਾਰ ਨੂੰ ਸੇਂਟ ਟ੍ਰੋਪੇਜ਼ ਵਿੱਚ ਬਹੁਤ ਸਨਮਾਨ ਦਿੱਤਾ ਜਾਂਦਾ ਹੈ ਅਤੇ ਪਰਿਵਾਰ ਨੇ ਆਪਣੀਆਂ ਭਾਰਤੀ ਜੜ੍ਹਾਂ ਨੂੰ ਸੰਭਾਲ਼ ਕੇ ਰੱਖਿਆ ਹੋਇਆ ਹੈ।
ਮੰਤਰੀ ਦੇ ਆਉਣ ‘ਤੇ, ਸੇਂਟ ਟ੍ਰੋਪੇਜ਼ ਦੀ ਮੇਅਰ ਸੁਸ਼੍ਰੀ ਸਿਲਵੀ ਸਿਰੀ  ਅਤੇ ਡਿਪਟੀ ਮੇਅਰ ਸ਼੍ਰੀ ਅਲਰਡ ਫ੍ਰੈਡਰਿਕ  ਦੇ ਨਾਲ ਸਾਬਕਾ ਡਿਪਟੀ ਮੇਅਰ ਸ਼੍ਰੀ ਹੈਨਰੀ ਪ੍ਰਿਵੋਸਟ ਅਲਰਡ  ਨੇ ਉਨ੍ਹਾਂ ਦਾ ਸੁਆਗਤ ਕੀਤਾ। ਮੰਤਰੀ ਨੇ ਮੇਅਰ ਅਤੇ ਡਿਪਟੀ ਮੇਅਰ ਨੂੰ ਗੋਆ ਵਿੱਚ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ ਨੂੰ ਦੇਖਣ ਦੇ ਲਈ ਸੱਦਾ ਦਿੱਤਾ ਅਤੇ ਉਨ੍ਹਾਂ ਨੂੰ ਗੋਆ ਦੇ ਸਮੁੰਦਰੀ ਤਟਾਂ ਤੋਂ ਹਿਮਾਚਲ ਦੇ ਪਹਾੜਾਂ ਦੀ ਯਾਤਰਾ ‘ਤੇ ਲੈ ਜਾਣ ਦਾ ਵੀ ਵਾਅਦਾ ਕੀਤਾ।
ਕੇਂਦਰੀ ਮੰਤਰੀ ਨੇ ਸੇਂਟ ਟ੍ਰੋਪੇਜ਼ ਵਿੱਚ ਮੇਅਰ ਅਤੇ ਹੋਰ ਮੇਜ਼ਬਾਨਾਂ ਨੂੰ ਪਰੰਪਰਾਗਤ ਹਿਮਾਚਲੀ ਟੋਪੀ ਅਤੇ ਸ਼ਾਲ ਦੇ ਕੇ ਸਨਮਾਨਿਤ ਕੀਤਾ।
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਿਹ ਮੰਤਰੀ ਸ੍ਰੀ ਅਮਿਤ ਸ਼ਾਹ ਨੇ ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਨੂੰ ਉਹਨਾਂ ਦੀ ਅਗਵਾਈ ਹੇਠ ਕੇਂਦਰ ਸਰਕਾਰ ਦੀਆਂ ਬੇਮਿਸਾਲ ਪ੍ਰਾਪਤੀਆਂ ਦੇ 7 ਸਾਲ ਪੂਰੇ ਹੋਣ ‘ਤੇ ਵਧਾਈ ਦਿੱਤੀ
ਸ੍ਰੀ ਅਮਿਤ ਸ਼ਾਹ ਨੇ ਕਿਹਾ, “ਮੋਦੀ ਸਰਕਾਰ ਨੇ ਵਿਕਾਸ, ਸੁਰੱਖਿਆ, ਲੋਕ ਭਲਾਈ ਅਤੇ ਮਹੱਤਵਪੂਰਨ ਸੁਧਾਰਾਂ ਦੇ ਏਕੀਕ੍ਰਿਤ ਤਾਲਮੇਲ ਦੀ ਵਿਲੱਖਣ ਉਦਾਹਰਣ ਪੇਸ਼ ਕੀਤੀ ਹੈ”
“ਇਨ੍ਹਾਂ 7 ਸਾਲਾਂ ਵਿੱਚ, ਇੱਕ ਪਾਸੇ ਸ੍ਰੀ ਮੋਦੀ ਨੇ ਆਪਣੀ ਦ੍ਰਿੜ, ਸੰਪੂਰਨ ਅਤੇ ਕਲਿਆਣਕਾਰੀ ਨੀਤੀਆਂ ਦੇ ਨਾਲ ਦੇਸ਼ ਦੇ ਹਿੱਤ ਨੂੰ ਸਰਵਉੱਚ ਰੱਖਦਿਆਂ, ਗਰੀਬਾਂ, ਕਿਸਾਨਾਂ ਅਤੇ ਵਾਂਝੇ ਵਰਗਾਂ ਦੇ ਜੀਵਨ ਪੱਧਰ ਨੂੰ ਸੁਧਾਰ ਕੇ ਮੁੱਖ ਧਾਰਾ ਵਿੱਚ ਲਿਆ ਕੇ ਅਤੇ ਦੂਜੇ ਪਾਸੇ, ਆਪਣੀ ਮਜ਼ਬੂਤ ਲੀਡਰਸ਼ਿਪ ਨਾਲ ਭਾਰਤ ਨੂੰ ਇਕ ਸ਼ਕਤੀਸ਼ਾਲੀ ਰਾਸ਼ਟਰ ਬਣਾਇਆ "
"ਪਿਛਲੇ 7 ਸਾਲਾਂ ਤੋਂ, ਦੇਸ਼ ਦੇ ਲੋਕਾਂ ਨੇ ਲਗਾਤਾਰ ਮੋਦੀ ਜੀ ਦੀ ਸੇਵਾ ਅਤੇ ਸਮਰਪਣ 'ਤੇ ਆਪਣੇ ਅਟੁੱਟ ਵਿਸ਼ਵਾਸ ਦਾ ਪ੍ਰਗਟਾਵਾ ਕੀਤਾ ਹੈ, ਜਿਸ ਲਈ ਮੈਂ ਦੇਸ਼ ਵਾਸੀਆਂ ਨੂੰ ਮੱਥਾ ਟੇਕਦਾ ਹਾਂ"
"ਮੈਨੂੰ ਪੂਰਾ ਵਿਸ਼ਵਾਸ ਹੈ ਕਿ ਮੋਦੀ ਜੀ ਦੀ ਦੂਰਦਰਸ਼ੀ ਅਗਵਾਈ ਹੇਠ ਅਸੀਂ ਹਰ ਚੁਣੌਤੀ 'ਤੇ ਕਾਬੂ ਪਾਵਾਂਗੇ ਅਤੇ ਬਿਨਾਂ ਰੁਕਾਵਟ ਭਾਰਤ ਦੀ ਵਿਕਾਸ ਯਾਤਰਾ ਨੂੰ ਜਾਰੀ ਰੱਖਾਂਗੇ"
ਕੇਂਦਰੀ ਗ੍ਰਿਹ ਮੰਤਰੀ ਸ੍ਰੀ ਅਮਿਤ ਸ਼ਾਹ ਨੇ ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਕੇਂਦਰ ਸਰਕਾਰ ਦੀਆਂ 7 ਸਾਲਾਂ ਦੀਆਂ ਬੇਮਿਸਾਲ ਪ੍ਰਾਪਤੀਆਂ ਦੇ ਪੂਰੇ ਹੋਣ ‘ਤੇ ਪ੍ਰਧਾਨ ਮੰਤਰੀ ਸ੍ਰੀ ਮੋਦੀ ਨੂੰ ਵਧਾਈ ਦਿੱਤੀ ਹੈ । ਅੱਜ ਟਵੀਟਾਂ ਦੀ ਲੜੀ ਵਿੱਚ ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ, “ਮੋਦੀ ਸਰਕਾਰ ਨੇ ਵਿਕਾਸ, ਸੁਰੱਖਿਆ, ਲੋਕ ਭਲਾਈ ਅਤੇ ਮਹੱਤਵਪੂਰਨ ਸੁਧਾਰਾਂ ਦੇ ਅਨੌਖੇ ਤਾਲਮੇਲ ਦੀ ਇੱਕ ਵਿਲੱਖਣ ਉਦਾਹਰਣ ਪੇਸ਼ ਕੀਤੀ ਹੈ”।
ਕੇਂਦਰੀ ਗ੍ਰਿਹ ਮੰਤਰੀ ਨੇ ਕਿਹਾ, “ਇਨ੍ਹਾਂ 7 ਸਾਲਾਂ ਵਿੱਚ, ਇੱਕ ਪਾਸੇ ਸ੍ਰੀ ਮੋਦੀ ਨੇ ਆਪਣੀ ਦ੍ਰਿੜ, ਸੰਪੂਰਨ ਅਤੇ ਕਲਿਆਣਕਾਰੀ ਨੀਤੀਆਂ ਨਾਲ ਗਰੀਬਾਂ, ਕਿਸਾਨਾਂ ਅਤੇ ਵਾਂਝੇ ਵਰਗਾਂ ਨੂੰ ਵਿਕਾਸ ਦੀ ਮੁਖ ਧਾਰਾ ਨਾਲ ਜੋੜ ਕੇ ਉਨਾਂ ਦੇ ਜੀਵਨ ਨੂੰ ਬੇਹਤਰ ਬਣਾਇਆ ਹੈ ਉਥੇ ਦੂਜੇ ਪਾਸੇ ਆਪਣੀ ਮਜ਼ਬੂਤ ਅਗਵਾਈ ਨਾਲ ਭਾਰਤ ਨੂੰ ਇਕ ਸ਼ਕਤੀਸ਼ਾਲੀ ਰਾਸ਼ਟਰ ਬਣਾਇਆ ਹੈ ।
ਸ਼੍ਰੀ ਅਮਿਤ ਸ਼ਾਹ ਨੇ ਇਹ ਵੀ ਕਿਹਾ, “ਪਿਛਲੇ 7 ਸਾਲਾਂ ਤੋਂ ਦੇਸ਼ ਦੇ ਲੋਕਾਂ ਨੇ ਲਗਾਤਾਰ ਮੋਦੀ ਜੀ ਦੀ ਸੇਵਾ ਅਤੇ ਸਮਰਪਣ ਵਿੱਚ ਆਪਣੀ ਅਟੁੱਟ ਵਿਸ਼ਵਾਸ ਦਾ ਪ੍ਰਗਟਾਵਾ ਕੀਤਾ ਹੈ, ਜਿਸ ਲਈ ਮੈਂ ਦੇਸ਼ਵਾਸੀਆਂ ਅੱਗੇ ਨਤਮਸਤਕ ਹਾਂ। ਮੈਨੂੰ ਪੂਰਾ ਵਿਸ਼ਵਾਸ ਹੈ ਕਿ ਮੋਦੀ ਜੀ ਦੀ ਦੂਰਦਰਸ਼ੀ ਅਗਵਾਈ ਹੇਠ ਅਸੀਂ ਹਰ ਚੁਣੌਤੀ ਤੇ ਜਿੱਤ ਹਾਸਲ ਕਰਕੇ ਭਾਰਤ ਦੀ ਵਿਕਾਸ ਯਾਤਰਾ ਨੂੰ ਲਗਾਤਾਰ ਜਾਰੀ ਰੱਖਾਂਗੇ”।
https://twitter.com/AmitShah/status/1398886002769285123?s=20
https://twitter.com/AmitShah/status/1398886031173193730?s=20
https://twitter.com/AmitShah/status/1398886048789196801?s=20
ਰਾਸ਼ਟਰਪਤੀ ਸਕੱਤਰੇਤ
ਪ੍ਰੈੱਸ ਕਮਿਊਨੀਕ
ਰਾਸ਼ਟਰਪਤੀ ਨੇ ਨਿਮਨਲਿਖਿਤ ਨਿਯੁਕਤੀਆਂ/ ਤਬਾਦਲਿਆਂ ਨੂੰ ਪ੍ਰਵਾਨਗੀ ਦਿੱਤੀ ਹੈ:-
 ਗੋਆ ਦੇ ਰਾਜਪਾਲ, ਸ਼੍ਰੀ ਸੱਤਿਆ ਪਾਲ ਮਲਿਕ ਦਾ ਤਬਾਦਲਾ ਕਰਕੇ ਉਨ੍ਹਾਂ ਨੂੰ ਮੇਘਾਲਿਆ ਦਾ ਰਾਜਪਾਲ ਨਿਯੁਕਤ ਕੀਤਾ ਗਿਆ ਹੈ।
 ਮਹਾਰਾਸ਼ਟਰ ਦੇ ਰਾਜਪਾਲ, ਸ਼੍ਰੀ ਭਗਤ ਸਿੰਘ ਕੋਸ਼ਯਾਰੀ ਨੂੰ ਆਪਣੀਆਂ ਡਿਊਟੀਆਂ ਤੋਂ ਇਲਾਵਾ ਗੋਆ ਦੇ ਰਾਜਪਾਲ ਦਾ ਐਡੀਸ਼ਨਲ ਚਾਰਜ ਸੌਂਪਿਆ ਗਿਆ ਹੈ।
ਇਹ ਨਿਯੁਕਤੀਆਂ ਉਨ੍ਹਾਂ ਦੇ ਆਪਣੇ ਦਫ਼ਤਰਾਂ ਦੇ ਚਾਰਜ ਸੰਭਾਲਣ ਦੇ ਨਾਲ ਹੀ ਪ੍ਰਭਾਵੀ ਹੋ ਜਾਣਗੀਆਂ।